
TEBI OPET... 


Pen trudan s puta kroz tu vrevu, 
Kud ostavih otkidaje duše 

Kao ovca runo kroz šikarje, 

Kao stablo lišće, kad zapuše 

Kroz dubravu ršum vijavica, j 
Padoh opet na prag tvojih vrata, 

Da uniđem u svetište tvoje, 

Da ti ruke vijem dko vrata, 


Blagi smješak tvog serafskog lica 

Blag je predznak tvoga oproštenja, 

I ja ćutim: — preporod se javlja, 

Duh i t'jelo u meni se m'jenja, 

Ruke pružaš, pa mi ljupko veliš: 

»Uđi, dragi, prah sa sebe stresi, 
Kamenica tu je vode svete, 

Njom se umij, — njom se peru gr'jesil« 


Snimam sve, što dugo, mračno vr'jeme . 
Sleglo vrh mog umorenog bića, 

U zatišje ovo ja se vraćam, 

Da tu sklonim ideale žića, 

Koje mi je putem, kud zalutah, 
“Vreva kalom poprskala svojim; 
Svetom i njih oprati ću vodom, 

Pa ih pokrit b'jelim velom tvojim. 


O primi me, — sa krila ću tvoga 
Gledat svoje svučene rugote, 

K6 što gleda ma stratište grozno 
Osuđenik, kojeg smrti ote 

Blaga milost il' pobjeda pravde, 

Gle, pokajnik sad pred tobom klečim! 
O primi me, — od sada ćeš čuti 
Samo pjesmu u mojijem r'ječim! 


Tvoj će mi hram biti kula bjela, 
Odakle ću pomlađen u krvi 

Da se borim, da na mejdan slazim, 
Pa da haram i ukapam strvi, 

Što sam putem dosadanjim sreto, 
Što zadahom htjele da me guše, 

I da brižan sa tog puta skupim 
Otkidaje svog srca i duše, 

Pred noge ću tvoje da položim 

> Okajničku piit od piti moje;/ 
I tad ću se kao feniks dići 
Na tvom krilu, ispod ruke tvoje 
Preobrazit, biti opet junak 

Pun poleta, hrabrosti i vjere, 
Hrabrit će me sve, što svijet s mene 
Nije mogo da skine i zdere, 


I s tim blagom skupo otkupljenim, 
S tim oružjem, al u jačoj ruci, 
Ja ću dalje i opet da budem 
— Makar ljute hijene i vuci 
Na me zjali, — ono, što u tiho 
Jutro mojeg prvog slabog cv'jeta 
Ti mi, vilo, u bešici sitnu 

 Zapisala usred čala bijela, 


Vraćat ću se često tvome hramu, 
Toj oazi okrepe i milja, 
Jer na sv'jetu nigdje nije tako, 
K6 u sjeni ljupkog tvog okrilja, 
Ni briga me, hoće 1' sladost pjesme 
Pelin zbilje da ogorča krute, 
Ti moj genij, ti moj vodič vječni, 
A nek zloba križa moje pute! 


S blagoslovom tvojim, s popudbinom 
Svih dobara iz tvojega hrama 

. Svom poziva ja se opet vraćam, 
— Svjetlonoša. usred gustih tama —-, 
Srcu nisam mogo da odolim, 
U njem vjere tinjo je žeratak; 
Ni brige me, hoće I' novom plamu 
Biti vijek jošte dug ili kratak, 


Al dok gledam taj bakanal strasti, 
“Al dok gledam pogreb ideala, 
Al dok gledam Pravdu na vješalim, 
Moram, moram preko toga kala 
Kroz tu vrevu krenut s novim duhom, 
Što me s mekog tvog prožimlje krila, 
.Ne bi !' ipak od prolaza moga 
Bar gdjekome sudba lakša bila! 


Dinko Sirovica 

MISTERIJOZNA DAMA 


Napisao ŽIVKO JAKIĆ, 


1, U vlaku. 


Ky LAK je naglo stao. 

1) Ulazi u vagon jedna dama, Posve 
f običan događaj u svijetu putnika. Sada 
“Da dakle više nisam sam, 

Dama ima u svijetu silno mnoštvo, ali ipak svaki 
put, kada vam se stvori pred očima kakva mlada 
i lijepa žena, pomislite, da je iz Noine barke izišao 
neki posve nov, neki neobično zanimljiv stvor, Li- 
jepa je to varka, ali ništa zato, jer varka je, kako 
vele iskusni ljudi, čitav život, Da se već sutradan 
ista dama, što vam se danas pričinila nekim oso- 
bitim i originalnim primjerkom, nađe izmiješana s 
drugima, ne biste je uopće prepoznali, jer je jedna 
upravo kao i druga i treća i četvrta. 






Zagledao sam se u damu, koja je sjela meni na- 
suprot i bilo mi je kao da sam je vidio već često, 
Ali opet u isti mah ni na čas nisam mogao posum- 

.njati o tome, da je tada imam pred sobom po prvi 
put. Moram međutim priznati, da trpim od neras- 
poznavanja fizionomija. Tu svoju patološku ose- 
binu skupo sam doskora platio; kako će se raza- 
brati iz daljnjega pripovijedanja. Uostalom ja imam 
ovo mučno stečeno iskustvo: svaka je dama, za 
kojom se kradu oči, sad više sad manje lijepa, sad 
više sad manje mlada žena — i ništa drugo. 


Kada se kaže: lijepa i mlada žena, suvišno je 
svako daljnje opisivanje. Ja se upravo bojim toga 
opisivanja, jer mislim, da bih svojim nespretnim 
crtanjem mogao izazvati u čitaoca posve krivu 
sliku. To bi me uvelike rastužilo. Jer ova dama, 
koja je unišla u moja željeznička kola, bila je tako 
lijepa, te bih želio, da si umjesto netočna i kriva 
moga slikanja svaki čitalac po sjećanju u svojoj 
mašti dozove najljepši ženski lik, što ga je ikada 
vidio, i uvjeren sam, da se tada ne ćemo suviše 
. udaljiti od istine, — Da ipak pokušam, Imala je 
visoko čelo, ti žarkim i vatrenim usnama blistao se 
snijeg, ali,,. dosta je, dosta, Bijaše, da ukratko 
svršim, predivna. Jedino ću još u zagradu staviti, 
da joj je stas vitak, a kako je bila ujedno blondinka, 
moglo se zaključiti, da dolazi odnekuda sa sjevera. 

Čim je sjela, umah me je prijazno pogledala i 
nešto upitala, Da sam znao njezin jezik, rekao bih 
joj, da jamačno dolazi iz zemlje, gdje niču najljepše 
žene. Još i danas ne znam posve točno, je li govorila 
danski ili švedski ili norveški. Zašto u moju glavu 
idu tako mučno strani jezici?,.., Onda je progovo- 
rila, kako mi se čini, engleski, Alij ja engleski znadem 
baš toliko koliko i eskimski, Bio bih jedan od naj- 


nesposobnijih konobara na svijetu. Još se nikada 
nisam srdio na sebe i na svoju tupu pamet kao ovaj 
put. Sada ponovi — kako mi se čini — isto pitanje 
francuskim jezikom. Ja znam francuski da kažem 
samo: uj, bon žur, madame, Uopće od svih svjet- 
skih jezika znadem nažalost samo njemački — i 
ta se činjenica nije dala promijeniti više nikakvim 
čudom, pa niti da me je tko Aronovom batinom uda- 
rio po glavi. Napokon sam pronašao potrebnim, da 


joj već jednom nešto reknem, jer će inače držati, 


da sam nijem, pa zato progovorim hrvatski: 

»Vi ste, gospođo, najljepša žena na svijetu.« 

Onaj smiješak, što je tada preletio njezinim pre- 
krasnim licem, ne ću nikada zaboraviti, Kao da me 
shvatila. Čini mi se, da je to bilo neko instinktivno 
razumijevanje, prirođeno samo ženama, 

Sada sam se tako osovio, te sam joj stao na dugo 
i široko opisivati alpske prirodne krasote, a ona se 
svejednako smiješila kao da hoće da kaže: Ono, što 
čovjek ne razumije, višeput je interesantno do smi- 
ješnosti, drugim riječima, to je smiješno tako, da 
postaje već interesantno, Ali nije isključeno ni to, 
da me nije smatrala posve normalnim, 

Pokazivao sam joj oduševljeno sve, što je uosta- 
lom sama svojim mnogo bistrijim očima mogla da 
zapazi još bolje nego li ja. Ekspresnom su brzinom 
letjeli vrtovi puni žarkih rubina, safirom prekrita 
jezera, narančama prekrita polja, smaragdne do- 
line. Zapjenjeni su potoci u glasnom i obijesnom 
pokliku skakali u ponore, U uzduhu su lepršala bi- 
jela brda, Gledasmo sve to u smijehu gorskoga mi- 
risa i svježine. Ekspres zviždi, grmi i trese se kroz 
tunele i baca časovitim bljeskom pred oči stotine 
novih pejsaža, 

I sve to u času nestaje, jer ekspres, slijep i gluh, 
mimo sve te prizore bjega kao lud... To ludilo spo- 
pada i putnike, te sve motre očima posve drugima, 
nego li oni dobroćudni rođaci i znanci, što ostadoše 
kod kuće te drže, da kroz prozor svoga stana vide 
čitav svijet. Te dobroćudne rođake i znance odista 
ne spopada nikada ovakva čarobna i suluda omag- 
lica, oni su svagda pri svojoj zdravoj i dosadnoj pa- 
meti, Sretne su te dobričine, pa ipak im na toj sre- 
ći ne zavidim ' 

Već je kod slijedeće stanice unišao u naša kola 
jedan gospodin, koji se umah upustio s damom u 
živahan razgovor. Pripovijedali su si nešto vrlo 
dugo bez obzira na mene, i to me je tako ozlovo- 
ljilo, pa sam međutim i zaspao, 

Probudio sam se baš u pravi čas. Trebalo je sići. 
Bacajući oči desno i lijevo, uvjerih se, da su moji 

suputnici morali po svoj prilici sići iz vlaka već u 
pređašnjoj stanici, koju sam bio prespavao. Uosta- 
lom doskora sam posve zaboravio i damu i gospo- 
dina, jer su me zaokupile druge brige. 


2. Neprilika s prtljagom, 


Svoju sam prtljagu provizorno spremio na ko- 
lodvoru, u odjeljenju, koje mi u Hrvatskoj nazivamo 
garderobom, Tom zgodom dobio sam cedulju s bro- 
jem 33, 

Pošto sam si našao u nekoj čednoj ulici prilično 
čedan hotel, otšetah se do kolodvora, da preuzmem 
svoju prtljagu. Neugodno se začudih, kada mi je či- 
novnik pružio umjesto moga kofera neki mali u 
papir umotani svežanj. 

Ta se afera razjasnila umah, Pred pol ure tražio 
se broj 38. Činovnik je uručio moj kofer, koji nosi 
broj 33, U životu se višeput dogodi, da se u brzini 
3 pročita kao 8. 

U Švicarskoj su malone svi ljudi visoki, krupni 
i rumeni. Takav je bio i činovnik, s kojim sam imao 
ovaj čas posla, Opazio sam ujedno, čim je netko 
gorostasniji, tim je prema aje od sebe pri- 
u Švicarskoj, da to spomenem tek u zagradi. Ovaj 
silno gorostasni čovjek tom je zgodom iscrpao sav 
svoj repetoar ljubeznih isprika i nježnih utjeha, Taj 
ogromni i rumeni švicarski Švaba ostao mi je u 
preugodnoj uspomeni, 

»Gospodine, evo moje brade — brade slučajno 
nije imao, jer je bio posve glatko obrijan — da ćete 
vi još danas imati svoj kofer, ili će čitav svijet pro- 
pasti, Još danas, moj gospodine! Ili će grom sve 
spaliti, Ja već imam vaš kofer, Ja : ga se naime jako 
dobro sjećam. Kao da ga imam ovaj čas pred so- 
bom: je li, posve malen, zgodan, simpatičan? ,,, To 
je bio jedan trhonoša, ne varam se, moj gospodine, 
On je odnio vaš kofer. To naravno nije bila nje- 
gova krivnja, nego moja bezglavost. Još mi se ni- 
kada u životu takvo što nije desilo, Malo pomalo 
i — ostario sam, Šezdeset i pet godina, Žena mi je 
umrla pred tri godine. Ja si doduše nisam upamtio 
broj toga trhonoše, ali vjerujte, dobri gospodine, vi 
ćete još danas imati svoj simpatični kofer, Vrlo je 
simpatičan, je i?.,. Umah ću da telefoniram u 
ured trhonoškoga društva. I na redarstvo ću da te- 
lefoniram, Umah, eto, umah, moj gospodine. Broj. 
koji je to broj? .,, Gle, stanite, moj gospodine! Bit 
će probitačno, da se i vi potrudite što prije do re- 
darstvenoga predstojništva, jer.,, To doduše ne 
bi bilo baš nužno, naš je naime svijet pošten, ali 
ipak,,, Inače bi mogao vaš neobično simpatični 
kofer zapasti u nesimpatične ruke ,,, U Švicarskoj 


“ima mnogo stranaca, Za sve strance ne jamčim, da 


su simpatični.« 

Očajavao sam, Kofer nije bio nov ni skupocjen; u 
njemu pohranjena jedna košulja i gaće, pa četka za 
zube, četka za odijelo, sapun, češalj, konac i igla, 
škare, mast za cipele, britva, remen, polovica či- 
tave i polovica iscijeđene citrone, kutija hercego- 
vačkih cigareta,,, sve je to malenkost, Ipak ta 


malenkost bijaše sav moj imetak, moje nekretnine, 


moja baština i tečevina, Čitav sam život to zarađi- 
vao. Sve bih to pregorio, ali ,,, Ali rukopis!,,, Još 
neizdan rukopis |, 

Bit ću toliko indiskretan, pa ću sve priznati. 
Čujte naslov moga rukopisa: »Svemirska katastro- 
ia — strašna i sudbonosna tragedija u sedam čino- 
va, razgrađenih u osamnaest slika, sve u rimova- 
nim heksametarskim stihovima. Prikazivanje na 
pozornici traje devet sati«, Priznajem, da je taj na- 
pis nekuda banalan, ali ipak ako biste pomislili, 
da je to sve samo obična doskočica, šala, laž, glu- 
post, onda biste ljuto uvrijedili istinu. To sam djelo 
namjeravao, da u Švicarskoj dovršim i dotjeram 
Još mi je draže, ako ne vjerujete, da je tako. Ali 
ja sam očajavao. Tako može da očajava samo mla- 
da majka, koja je dojurila odnekuda sva izvan sebe, 
te s ulice promatra trokatnicu, svu u plamenu, a u 
trećemu katu spava njezino rođeno dijete. 


3. Predstojnik redarstva, 

U maloj švicarskoj zemlji sve je ogromnih i go- 
rostasnih dimenzija: počevši od brda Matterhorna 
pa do gradskoga stražara, 

Orijaški stražar priđe do mene i prijazno rekne; 

»Sada, gospodine, izvolite unići,« 

Sam mi je otvorio vrata, a ja, iznenađen tolikom 
uslužnošću, uđem u sobu veselo i odvažno. 

Iznenađenje! 

Za pisaćim je stolom sjedio moj stari znanac, Šef 
redarstva bio je naime onaj isti gospodin, koji je 
bio — nema tome još ni potpuna tri sata — unišao 
u moja željeznička kola, te se upustio u razgovor 
s prekrasnom blondinkom. Tek sam se bio malo 
začudio, kako se mogao već sada stvoriti u svom 
uredu, premda je bio, kako znademo, s onom kras- 
nom damom ostavio vlak u pređašnjoj stanici, Za- 
gonetku sam riješio smjesta. U eri automobila i 
aeroplana sve je moguće, 

Razjasnio sam šefu redarstva svoju nezgodu, a 
on je odmah izdao nužne odredbe, 

Bio sam tako razveseljen ljubeznošću i prijaz- 
nošću toga simpatičnoga redarstvenika, te sam 
se smatrao obvezanim, da i ja uzvratim jednakim 
načinom, 

»Oprostite, gospodine predstojniče, ali ja vas, 
čini mi se, poznajem«, 

On protare stakla na očima i pogleda me rado- 
znalo. 

- »Gospodine «predstojniče, ja sam bio pred malo 
vremena vaš m ... vozili smo se u istom va- 
gonu,,. Je li?, 

On me daski s još življe i, kao da mu je dosad- 
no; pređe rukom preko čela. Onda nakon kratke 
šutnje odgovori hladno: 

 »Gospodine, vi se varate.« 

»Ali, molim vas« ,., odvratim posve nehotice po- 
lemičnim tonom, »Zar se ne sjećate? Zabavljali ste 
se s onom prekrasnom damom. U istom sam va- 
gonu bio i ja.« 

»Vi ste, gospodine, u velikoj bludnji, Ja već če- 
trnaest dana nisam nikuda putovao.« 

Sada sam se, da pravo reknem, rasrdio radi toga 
drskoga laganja. Pogledam ga malo pozornije: za- 
ista isti onaj gospodin, koji se sa mnom vozio nema 
tome mi tri sata, Crni brkovi, crna kosa, crne oči, 
ravan nos.. Samo sam se začudio, što mu je sada 
lice posve glatko, dok je u vagonu imao ispod lije- 
voga oka madež, Još nešto: kada se sa mnom vozio, 
sjedio mu je na nosu cviker, a sada naočari, Ali z za- 
službenih vei moraju po. da mijenjaju 
svoju fizionomiju. Nisam se nimalo začudio, što 
sada ima sivo odijelo, a u vlaku je nosio modro. 
Ništa laglje nego preodjenuti se, 

Zašto dakle taji, da se sa mnom vozio? To odista 
nije iskreno, A ja sam eto prema njemu iskren kao 
dijete.. 

Opet prema 

»Uistinu, gospodine, ja sam bio jutros vaš su- 
putnik.« 

»Vi sanjate« porugljivo mi odvrati i ujedno na- 
čini takvu gestu desnom rukom, kao da je htio reći: 
tornjajte mi se! 

Sad sam se upitao: je li uopće pametno biti pre- 
.ma stranom čovjeku uslužan? Nekoliko sam časova 
o tom problemu razmišljavao. Ali što mi je pre- 
ostalo? Da se ispričam pred čovjekom, koji je oče- 
vidno neiskren lažac? Napisi Još mu odlučnije 
reknem: 

»Gospodine, zajedno smo se vozili u vlaku nema 
tome ni tri sata.« 

»Dobro, dobro, vozili smo se.« Ujedno se taj go- 
spodin slatko nasmijao i stao bezbrižno pisati, 

Ovim njegovim ironičkim smijehom bio sam po- 
ražen,. Protivnik se utuče laglje smijehom nego 
sabljom. Ispao sam iz sobe, a da ga nisam ni po- 
zdravio. Ali sam ga ljuto zamrzio. Ne bih bio čo- 


vjek, da nisam u isti mah zaželio osvetiti se tome 
drskom švicarskom Švabi bilo kada i bilo kako. 

Na tu sam uvredu međutim brzo zaboravio, jer 
me doskora svega zaokupio jedan važan događaj. 
Još ću samo da spomenem usput: kada sam se 
vratio u hotel, već me je čekao moj simpatični kofer 
posve neoštećen, 


4, Vidikovac. 


Ne ću ni da pokušam, da opisujem ljepotu jezera, 
koje u dnu ogromnih brdina proživljava već tisuće 
i tisuće godina realnu historiju, koju i najjača pjes- 
nička mašta može da prikaže tek u obliku blijedih 
priča. Ja od toga vremena ne vjerujem više ni 
pjesniku ni slikaru, kada prikazuje tiho jezero, sa- 
krito diskretno i pomno u nekom gorju, premda pri- 
znajem, da je njihov trud višeput vrijedan svake 
hvale. Pjesnikov je rječnik suviše mršav, a slika- 
rove boje suviše nijeme. Za stranca je boravak u 
ovakvoj okolini čaroban san, kao neki učinak slat- 
ka alkohola i mirisava nikotina, ili još bolje kao 
fantaziranje u španjolskoj groznici, a u istinu to je 
neki zaseban svijet, koji je umetnut u naš običan 
život kao — da to reknem posve vulgarno — kao 
glavni zgoditak. Kada čovjek dobije glavni zgodi- 
tak, obijestan je, — priznajete li? — nepromišljen 
je, rastrošan je; potrati u najkraće vrijeme i po- 
sljednju paru, Čini mi se, da je isto tako i s proživ- 
ljavanjem rijetkih krasota. Kada se vratite kući, te 
svojoj savjesti položite račun, onda tek upoznate, 
da ste bili pravi rasipnik, 

 Sio sam u čamac, te laganim, bezbrišuim, 
sanljivim veslanjem dosegnuh protivnu obalu, Velim, 
posve bezbrižnim veslanjem, ta bio sam odista na toj 
mekanoj i plavoj površini tako bezbrižan, kao da će 
ta sreća trajati barem jedan vijek. 

Pričvrstio sam čamac u guštari i skocio u pre- 
krasan engleski park. Dugačak drvored smreka i 
borova prati nedoglednu obalu, s jedne se strane 
smije plava voda, s druge strane šapće bogata šum- 
ska i planinska scenerija. Zamislite sićušna kuk- 
ca usred prekrasne šume: tako je bilo i sa mnom. 
Sio sam na klupu, posve zaklonjen zelenim lišćem, 
Opet sam upijao u sebe tek napola onaj predivan 
uzduh visokih planina i dubokoga jezera, jer sam 
bio sasvim bezbrižan, bio sam upravo: rasipan do 

obijesti. 

Na jezeru sam stao promatrati jednu točku, Sva- 
kim je časom bivala šira, dok se nije prometnula u 
veliku pticu s krilima, iz kojih su se počeli sipati 
nizovi bisernih zrnaca, i napokon je postala lađom, 


“koja je veslala prema meni priličnom. brzinom. To 


bijaše vrlo romantična slika, Nisam ni slutio, kakvu 
mi nevolju donosi ta lađa. 

Nije bilo ni pedeset koračaja udaljeno mjesto, 
gdje se lađa ustavila, Prvi je skočio na kopno neki 
elegantan muškarac ,koji je lađu privukao na travu 
i pričrstio je lancem za stup. Odmah je skočila na 
travu poput elastične lopte njegova dama. Pođoše 
malo prema meni, i tada posve lako prepoznah u 
gospodinu svoga staroga znanca. Predstojnik poli- 


cije! Sada sam se uvjerio ponovo, da taj čovjek: 


voli lijepe žene. Uzalud se preda mnom u svom 
uredu pretvarao: sad sam ga uhvatio in flagranti, 
Dopustite mi. još jednu interesantnu primjedbu: 


opet mu je na nosu sjedio cviker, baš kao i u željez- 


ničkom vagonu. Još nešto: i madež ispod lijevoga 
oka stvorio se opet, Pače imao je na sebi i ono isto 
modro odijelo, koje je nosio za vrijeme vžnje. Zašto 
se dakle taj ogavni čovjek pretvara, preodijeva, 
metamorfozira? ,,, Uostalom ovaj sam si čas stvo- 
rio o tome gospodinu vrlo jasan sud, 

Kad sam izatoga svratio pozornost na njegovu 
damu, uhvatih se rukama za granu, koja se nada 
mnom protegnula, i duboko uzdahnuh: »Moja blon- 
dinka!« ' 


Moji bivši suputnici imaju dakle ovdje ljubavni 


sastanak, 

Približili su mi se na nekoliko koračaja, a da me 
ipak nisu zapazili, jer sam bio zaklonjen gustim 
grmljem, a onda se opet stadoše udaljivati stazom, 
koja je vodila prema visokoj strmoj stijeni na rubu 
jezera, Ta je stijena poput kule gospodovala dale- 
kom jezerskom pučinom, izbočivši se nad vodu, 
kao da u dnu motri kakav utopljen predmet, Neda- 
leko od moje klupe na jednom stupu bila je obje- 
šena ploča s natpisom: »Bellevue-Belvedere« i sa 
strjelicom, koja je pokazivala prema pećini. Sta- 
vio sam na oči dalekozor i promatrao taj belveder, 
Na njemu je bio okrugao kameni stol i nekoliko 
klupa, Odlučih, da se i ja zaputim na taj čaroban 
vidikovac, čim redarstveni predstojnik i dama osta- 
ve to mjesto. Gledajući još par časova dalekozorom 
tu grdnu pećinu, ugledam svoje suputnike, kako se 
uspinju na vrh, Ona je svaki čas stala, kao da je 
umorna, On je uvijek prvi započinjao uspinjanje, 
kao da mu se žuri. Čini mi se, da ona nije ništa go- 
vorila, on je naprotiv neprestano nešto veselo pri- 
povijedao, kako sam mogao zaključiti po njegovim 
gestama i po okretanju glave prema suputnici, Sti- 
gavši na vrh, dama umah sjedne na klupu, a na stol 
položi svoj šešir i suncobran, dok njezin pratilac 
priđe lagano i oprezno k rubu stijene, ruke prinese 
k čelu i uze motriti pučinu. Sunce je u isti čas na 
protivnoj strani stalo zalaziti za oblu glavicu: naj- 
višega brda u Bernskim Alpama, Čitav uzduh i sva 
brda bijahu zavita u ervenkastu prašinu, koja bijaše 
negdje gusta kao crven dim, a negdje opet prozirna 


Poput vrlo lake i nježne koprene. Vladala je čita- 


vim krajem savršena tišina. Meni se činjaše, kad 
sam zaronio u čitav taj prizor, da nisam na javi, 
nego da sanjam o nevjerojatnim doživljajima, što ih 
je neka plemenita i dobroćudna fantazija opisala u 
lijepoj priči za nepokvarenu djecu, 

Međutim svu moju pozornost zarobe predstojnik 
redarstva i njegova lijepa prijateljica, Ovakav lju- 
bavan sastanak na romantičnom belvederu zanima 
i razdražuje svačiju maštu. Motrio sam radoznalo 
svaku njihovu kretnju. Doskora on ispruži desnu 
ruku, kao da nešto pokazuje i okrene svoju glavu 
prema dami. Ova smjesta skoči s klupe, načini dva 
tri brza koraka, onda zastane kao prestrašena, i 
napokon se odvaži, te se lagano i plašljivo približi - 
k svome prijatelju, Ovaj je prihvati čvrsto za ruku 
i privuče do ruba pećine. Ja sam bio suspregnuo 
dah, jer me samoga bila spopala vrtoglavica, gleda- 
jući njih dvoje, gdje vise nad ponorom, I dok sam 
nastojao, da malo odahnem, pustivši, da mi padne 
na krilo dalekozor, prošla su neka dva do tri časa. 
Kad opet uzeh da motrim vrh pećine, klone mi ruka 
s dalekozorom, sav se stresem i skočim: na rubu 
pećine nije više bilo dame, stojao je samo njezin 
pratilac, Klonuo sam na klupu kao izvan sebe, ne 
znajući, što da mislim i što da radim, Uzbuđeno opet 
ustanem i zgrabim iznova dalekozor i zagledam se 
onamo. Isti prizor: na belvederu vidim stol s klu- 
pama, a podalje na rubu još uvijek stoji on sam, 
Malo se sagnuo i zuri u jezero podno pećine, Onda 
se brzo uspravi, okrene se, skoči do stola, pograbi 
damin šešir i suncobran, te sve to u jednom trenu 
baci u bezdan. I umah je stao trčati svom brzinom ' 
s belvedera stazom, koja vodi prema meni, Ja sam 
se stisnuo i pritajio u grmlju, da me ne vidi, a on 
je skočio u svoj čamac i brzim veslanjem stao od- 
micati od obale, 

Sjedio sam nekoliko minuta na svojoj klupi tako 
umoran, kao da sam čitav dan odvaljivao veliko ka- 
menje. Prošla me volja, da se uspnem na belveder, 
nisu mi više bili čarobni ni snježni vrhunci ni mo- 
dro jezero, želio sam samo, da što prije ostavim 
ovo mjesto, Jedva sam se odlučio, da sjednem u 
svoj čamac i da se što prije otuda udaljim, jedva 
sam veslao, jer sam se odjednom počeo neobično 
bojati vode i valova. 


5. Duševna borba, 


Čitavu noć nisam spavao. Događaj, kojemu 
sam bio svjedokom, držaše me bez prestanka u 
strašnoj trzavici. Ma kako si ga nastojao prikazati 
i razjasniti, nisam ipak ni na čas mogao držati, da 
se dama nekom nesrećom sunovratila, jer su mnoge 
okolnosti govorile, da se tu zbio zločin. Kad je on 

bacio u jezero damin šešir i suncobran te stao tr- 
čati s belvedera na vrat na nos, postalo mi je to i 
suviše jasno, 

Rezultat moje duševne borbe bijaše ovaj: toga 
-odvratnoga zločinca, koga sam mrzio već otprije, 
valja bez ikakva milosrđa raskrinkati. U toj sam 
odluci bio tako čvrst-te sam teško čekao, da svane. 
Misli mi se nikako nisu mogle ni na čas da otkinu 
od toga događaja čitavo jutro, dok napokon nisam 
dočekao čas, da uniđem — bijaše upravo devet 
sati — u redarstvenu palaču. 


6, Ponovni susretaj, 


»Imam da prijavim jedan zločin« reknem činov- 
niku, koji je bio pošao prema meni, 

»Izvolite, gospodine, tu je soba predstojnika re- 
darstva.« 

»Zahvaljujem, gospodine, ali ja ne bih htio da 
govorim s njime, nego s njegovim zamjenikom. Mo- 
lim vas, da mi pokažete, gdje je zamjenik pred- 
stojnika policije.« 

Činovnik me začuđeno pogleda i slegne rame- 
nima, 

»Ova soba desno«, 

Uniđem, 

Opisao sam redarstveniku jasno i podrobno či- 
tav događaj, i jedan je pisar na stroju pribilježio 
sve moje riječi, Onda redarstvenik stavi pitanje: 

»Sada mi, gospodine, opišite točno zločinca,« 

»To je vrlo lako, odgovorim živahno. To uopće 
nije nužno. Zločinac se nalazi u ovoj zgradi, u vašoj 
blizini, u susjednoj sobi. Vi, gospodine, i ne slutite. 
Taj je zločin počinio sam glavom predstojnik ovoga 
redarstva.« : 

Na te riječi redarstvenik pogleda pisara, i oba- 
dva se zagledaju podulje u mene, 

»Jasno je, gospodine, da se čudite mojim rije- 
čima. Drugo, priznajem, i ne možete da učinite, Ali 
ja sam vam rekao nažalost samo golu istinu. Zlo- 
činac se nalazi u osobi vašega šefa. On je suno- 
vratio damu u jezero. Ja sam ga posve dobro pre- 
poznao. Nisam nimalo u sumnji, Izvolite me s njime 
suočiti.« 

Sada se zamjenik, a umah za njim i pisar uzeše 
srdačno smijati. 

Ja sam na to reagirao, Posve sam odlučno ostao 
kod svoje tvrdnje. Zamjenik i pisar povukoše se u 
kut 1 tamo si nešto šaputahu, gledajući neprestanc 
u mene. Napokon zamjenik rekne: 

»Izvrsna pripovijest. Baš ću pozvati ovamo i 
predstojnika«. Na to je smijući se, kao da sluša 
kakovu lakrdiju, unišao u susjednu sobu. 


Ja sam ovaj čas ozbiljno požalio, što sam se dao 
tolikim žarom u službu istine. Nema nevjerovani- 
jeg saveznika od istine, jer ona je već stoput čo- 
vjeka ostavila na cjedilu. Postalo mi je odjednom 
jasno, da ću se samo izvrgnuti ruglu, jer jedan svje- 
dok, još k tome stranac, malo vrijedi, kada se 
cbara na ovako moćnu i uglednu osobu kao što je 


predstojnik redarstva. Čime mogu da potkrijepim 


svoje svjedočanstvo? Mogu li moja dva oka ili 
moja pamet općenito biti priznati kao nepogrešivi? 

Iza nekoliko minuta otvore se vrata, i pojave se 
predstojnik i njegov zamjenik, 

Čim me predstojnik ugleda, nasmije se i rekne 
zamjeniku: 

»Ma imao sam ja već s tim čovjekom posla«, 

To me je sve tako podjarilo, te sam sada od- 
lučio, da odvažno i energično nastavim započeto 
djelo. Toga čovjeka valja svakako uništiti. Opisao 
sam još jednom potanko sav događaj na belvederu 
i završio, upirući prstom u predstojnika: 


»Prepoznajem vas, gospodine,.vi ste taj zločinac, 


ne ćete umaknuti strogoj ruci pravde«, 


Predstojnik i zamjenik povukoše se na stranu 
— nisam čuo, što su si šaputali — a onda iza malo 
vremena predstojnik pristupi k meni i progovori 
neobično ljubazno i prijazno: 

»Imate pravo, gospodine, ja sam taj zločinac, 
koji je sunovratio nekakvu damu u jezero, upravo 
je tako. Sada će vas moji ljudi otpratiti do držav- 
noga sudišta i tamo vi protiv mene dignite op- 
tužbu«, 

Postalo mi je sada i suviše jasno, da me hoće da 
proglase luđakom, Otpremit će me u ludnicu. Od- 
luku su već stvorili. Što mi je još preostalo? Da 
svoju optužbu posve povučem? Ta onda bi im tek 
bilo sasvim očigledno, da nisam normalan, Da sta- 
nem prosvjedovati protiv njihova postupanja sa 
mnom? To ne bi ništa koristilo. Sada valja da strp- 
ljivo čekam na svršetak ove moje afere, ma bila 
ne znam kako tragična. Voda će po svoj prilici do- 
skora izbaciti damino truplo, i onda će se o mom 
svjedočanstvu suditi drukčije. Odlučio sam, da bu- 
dem posve miran i ravnodušan prema svemu, što 
sa mnom urade. 


7. Napoleon, 


Dva me redarstvenika smjeste u auto. Vozili 
smo se dosta dugo izvan grada, prolazili smo kroz 
veliku šumu, koju oživljavahu mnogobrojni potoci, 
presjekli smo i jedne tračnice, prošli smo dvije sku- 
pine drvenih švicarskih kuća, i napokon se auto 
zaustavio pred jednom. lijepom dvokatnom zgra- 
dom, Prozori bijahu štićeni gvozdenim rešetkama, 

Odmah dotrče do auta dva čovjeka u bijelim ha- 
ljinama i reknu mi: 

»Izvolite, gospodine, s nama, državno sudište 
nestrpljivo čeka na vas«, 

Ja sam bio posve miran, šutio sam i pošao za 
njima, Znao sam, kamo me vode. Brzo će se ti ljudi 
osvjedočiti — mislio sam si —, da ja ne spadam u 
ovu nesretnu kuću, 

Prošli smo kroz prekrasan park, kojim su šetali 
pojedinci bilo muškoga bilo ženskoga spola, a gdje- 
gdje su bila dvojica pače i trojica zajedno. Baš je 
pokraj nas jedan visoki mladi gospodin, elegantno 
odjeven, blijeda lica, velike crne kose, dizao u vis 
obadvije ruke i pravio takove kretnje kao da s ka- 
žiprstima probada uzduh. Na nekim je mjestima 
stao i po više puta zabo prst u istu točku, zatim bi 
pošao i pri svakom koraku bušio nad glavom praz- 
ninu. To je radio vanredno ustrajnim mirom i oz- 
biljnošću. Jedna stara, mršava sijeda gospođa s ras- 
kuštranom kosom ushodala se parkom vrlo brzo, 
velikim koracima, mašući žestoko desnom rukom 
svoj šešir, Podalje iza grmlja i drveća čuo sam 
glasno pjevanje jednoga tenora. Razumjeh dobro mi 
poznato mjesto iz Traviate: 


»O, dušo slatka, s tobom zar da samo plačem, tužim? 
Da svoje suze s tvojim u ovom času združim?« 


Od velikoga je ushita pjevač cvilio, tulio i zavi- 
jao, poput jesenjega vihora, Zato smo se požurili i 
unišli u zgradu. 

Odveden sam u prvi kat, u svijetlu sobu, posve 
jednostavno uređenu. Tu je bio tek krevet, stol, tri 
stolca, divan i ormar. Za malo vremena uniđu dva 
gospodina: jedan starac, nizak, pognut, s dugom 
bijelom bradom i crnim očarima na nosu, drugi po- 
sve mlad, posve obrijan, i brkove pače i kosu je 
obrijao. Obadva su imala na sebi bijele haljine, 

Ja se dignem sa stolca, kad su unišli, a oni me 
prijazno pozdrave, Starac — gledajući me povjer- 
ljivim, ali malo lukavim smiješkom — stavio na 
mene nekoliko običnih pitanja: otkuda sam, što sam 
itd., i to sve ubilježio u knjigu, što ju je nosio sa 
sobom, A onda se okrene prema svome drugu: 

»Dragi kolega, vi ćete sada ostati s ovim gospo- 
dinom, pa ćete mu prikratiti vrijeme, Zabavljajte 
se malo s njime«. 

Starac mi se opet prijazno nakloni i otide. 

Onaj mladi čovjek, što je ostao sa mnom, sjedne 
meni nasuprot i započne: 

»Uistinu je, moj gospodine, taj vaš doživljaj na 
jezeru vrlo zanimljiv.« ' 

Rekavši to stane me pozorno promatrati. Očito 
je taj mladi psihijatar držao, da ću ja sada umah 
izgubiti svoj mir te s pravom uzrujanošću i žestinom 


ispripovijediti sve, što si umišljam, da se dogodilo, 
Ali ja se umjesto svega toga malo nasmiješim i mir- 
no odvratim: . i: 

»Kako se uzme.« 

On se nije dao smesti mojim mirom, nego odmah 
nadoveže: ' 

»To je bio, je li, upravo grozan događaj?« 

Ja sam se sada glasno nasmijao, ali nisam ništa 
odgovorio. 

Mladi psihiatar neumorno nastavi: 

»Čovjeka upravo groza hvata, kad pomisli na 
ovako strašan i užasan zločin. Je li tako, gospo- 
dine?« ' 

Gospodine doktore, odgovorim posve bezbrižno, 
vi umijete, kako vidim, baš vješto istraživati du- 
ševna stanja. Smijem li vam ponuditi jednu ciga- 
retu? To su glasovite hercegovačke cigarete, ja- 
mačno ste za njih već čuli?« 

Morao sam mu rastumačiti, gdje je Hercegovina. 

Međutim njega nije zanimala ovaj čas Austro- 
Ugarska monarhija, on je samo htio po želji redar- 
stva da znanstveno i neoborivo utvrdi moju neubro- 
jivost, pa da me onda mogu otpraviti u moju domo- 
vinu. Zbog toga je načinio još nekoliko sličnih po- 
kušaja. 

»Gospodine doktore, rekoh mu napokon, jer mi 
se već taj mladi čovjek ražalio, ispripovijedit ću 
vam sada sve od početka do konca, jer vidim, da 
vas to zanima, a vi si onda izvolite stvoriti sud o 
mojem duševnom stanju po vašoj miloj volji, to me 
se baš mnogo ne tiče, jer ja sam ionako po svom 
programu bio naumio ostaviti ovih dana Švicarsku, 
koja će mi nažalost ostati u jako čudnovatoj uspo- 
meni i to najviše mojom krivnjom.« 

Svoje sam pripovijedanje završio ovako: 

Da li ste vi, gospodine doktore, nakon svega ovo- 
ga, što ste čuli, istoga mišljenja kao i ja, to ne znam, 
ali ja sam uvjeren, da je događaj, što sam ga ovaj 
čas ispripovijedio, uistinu realan, Bez sumnje će i 
iščeznuće nesretne dame svratiti naskoro na sebe 
pozornost. Držim, da će u najskorije vrijeme i voda 
iznijeti na svoju površinu njezino truplo. Jedina je 
moja bludnja — o tome bivam sve više na čistu — 
što sam zločinca identificirao s tim fatalnim pred- 
stojnikom redarstva. Ja naime pomalo dolazim do 
toga, da su to dvije posve različite osobe, premda 
su si veoma slične. Tu svoju eventualnu bludnju ža- 
lim, ali to slabo pomaže, jer je vrlo tragična. Gospo- 
dine doktore, smijem li vam ponuditi još jednu ci- 
garetu?« ' 

Opet uniđe u moju sobu onaj stari psihiatar, koji 
je bio, kako sam malo zatim saznao, direktor 
ludnice, 

»Koji je dakle rezultat?« upita. starac pama 
doktora. oK 


Mladi je doltor podalje Sa mene nešto šaptao u 
uho direktoru. Ovaj se nasmijao i odgovorio tako 
glasno, da sam to dobro čuo, 

»Dragi kolega, ali dragi moj dobri kolega!... Vi 
ste još odviše mlad.i neiskusan u tim stvarima, Pro- 
motrite malo pažljivije toga čovjeka: indeks luba- 
nje, degeneriran nos, pa oči, usta i t. d; Baš ne- 
davno napisao sam u Meyerovu zborniku jednu ras- 
Pravu o sličnom psihopatološkom problemu. Čim 
sam toga čovjeka. ugledao, odmah sam bio na čistu, 
Ovakvi su egzemplari uistinu, to priznajem, rado u 
nekim momentima pričinjaju kao: da su- normalni, 
Ali jedan valjan psihiater.ne smije se dati zavarati 
ovakvim momentima. Taj je čovjek potpuno. lud, 
vjerujte mi, U tom je slučaju posve dovoljno ono, 
što nam je redarstvo telefoniralo,. Ako, bude -po- 
trebno, mi ćemo ga zadržati ovdje čitav mjesec, dva 
i tri mjeseca, dok ne dokažemo sa svom znanstve- 
nom sigurnošću njegovo ludilo. Uostalom sutra _ću 
. ja sam da se s njime pozabavim«, 

Kada se starac udaljio, reknem mladom doktore 

»Čini mi se, moj gospodine, da bi prije toga va- 
šega direktora valjalo uzeti na motrenje .nego 
mene, « : X . 

Počeo sam se baviti mišlju, da jednostavno po- 
bjegnem odavle, ako me budu htjeli zadržati ovdje 
dulje od dva dana, Odlučio sam, da u tu svrhu točno 
proučim kućni red, zgradu i vrt, ' 

Malo sam se prošetao širokim, zračnim i svijetlim 
hodnikom, Tu je bilo cvijeća, pa onda klupa, sto- 
laca i nekoliko malih okruglih stolova, Za jednim 
su takovim stolom dvojica igrala šah. Približio sam 
im se. U taj baš momenat započe igra, Povukoše 
prvih pet figura posve pravilno, Kod šestoga poteza 
iznenada crni kralj skoči na bijeloga, kvrcne ga i 
usklikne: mat, Bijeli je nekoliko časova buljio pre- 
da se snuždenim izrazom pobijeđenoga, a onda mir- 
no ukloniše s daske figure i počeše ih iznova slagati. 
Malo podalje trojica igrahu tarok. I njima se pri- 
bližih, Usred igre ,dok je svaki držao u ruci još po 
šest karata, jedan poviče: Pagatto ultimo! Smjesta 
drugi uze uzbuđeno vikati: Ja imam pagatto ultimo! 
Ja ga imam! I treći se javi: Ja imam, ja imam! 
Digne se galama, Dođe do njih golem i jak pazitelj, 
dubokim i silnim basom vikne: »Svi imate, svi imate! 
Mir! Mir!..,« Smjesta zavlada tišina, i karte se sta- 
nu iznova miješati i dijeliti. : 

Do prozora na klupi, pod velikom i granatom pal- 
mom, sjeđaše jedna vitka djevojka, Prekrasno mla- 
do lice, vrlo blijedo i prozirno, lijep, fin nos, visoko 
čelo, oči tamne i duboke, ali bez sjaja, bez života, 
posve ugasnute. Na tankim usnicama  lebdio joj 


vječni smiješak, Na krilu je imala nešto zelena lišća 
i iz njega mirno i bezbrižno plela vijenac ne gleda- 
jući ni lijevo ni desno, Kad je svršila vijenac, sta- 
vila si ga na glavu, Dignuvši zatim oči ugleda mene, 
kako stojim pred njom te je motrim, i skoči kao 
prestrašena, te poviaase dugačkim hodnikom u 
svoju sobu. 

Pomislim na Ofeliju , . , 

Prestadoh na čas da se bavim osnovama za bijeg, 
glavom su mi se samo vrzli prizori, što ih tu vidjeh, 
te zapanem u filozofiranje o životu sa stereotipnim 
i i vječnim pitanjem: čemu sve to?, 

Opet me je potražio mladi gRiktjiter, kome su se 
očito sviđale moje hercegovačke cigarete, Umah sam 
mu jedru ponudio. Rekne mi, daj je ovaj čas stigao 
za mnom moj kofer, Pomislim .na svoj rukopis, na 
nedovršenu tragediju u sedam činova, sve u rimo- 
vanim “stihovima, i i upitam se: bili za svjedočanstvo 
svoje normalnosti predložio starom direktoru to 
svoje djelo? Baš sam lud, reknem si, kako mogu na 
ovako opasnu ideju naići? Što onda, ako me ta moja 
drama strpa u ludnicu za sva vremena? , 

“Razvezao se opet: između mene i eiladoga dokto- 
ra razgovor, Njega su zanimale ovaj čas prilike u 
Austro-Ugarskoj monarhiji, te sam mu morao mno- 
$o toga da pričam, Kao hvratski nacionalista nisam 
mogao da propustim priliku, a da se i ovom zgodom 
ne izjadam ogorčeno na kratkovidnu: austrougarsku 
politiku, na gaženje hrvatskih prava i na bezdušno 
eksploatiranje hrvatskoga naroda. Mladomu je dok- 
toru to sve bilo nepoznato, pače on o Hrvatima još 
nikada u životu nije ništa čuo. On je ovo moje pri- 
povijedanje točno reproducirao starom direktoru, 
kako sam se o tome malo kasnije osvjedočio. 

Neko sam vrijeme sam hodao ovelikim i uzorno 
uređenim parkom, a onda eto opet mladoga dok- 
tora. Upozori me rukom na mali brežuljčić u parku 
sa kršnjatim cedrovim drvetom. Tu je u sjeni stajao 
jedan čovjek sa skrštenim rukama na grudima i ne- 
pomično zurio u neku udaljenu točku, Kada sam se 


bolje onamo zagledao, opazih, da mu je glava po- 


krita papirnatom kapom u obliku trokuta. 

»To je naš Napoleon« — protumači mi doktor: 
»Bit će vam poznato, da je među tim nesretnicima 
napoleonska manija vrlo raširena pojava. U Švicar- 
skoj malone svaki ovakov zavod ima svoga Napo- 
leona, Gledajte, kako stoji nepomično u napoleon- 
skoj pozi i promatra bitku. Gdjekada ispruži ruku, 
kao da određuje, kamo će se smjestiti koja baterija 
ili na koju će točku udariti kavalerija, Sate i sate 
ovako stoji, a da se ne miče,« ' 

»I na slobodi« odgovorim doktoru »ima dosta 
Napoleona i Vilima, a tisu za ljudsko društvo 
opasniji od svih vaših.« 


Hm 

TONE KRALJ: 


Molio sam ga, da me informira o nekim bolesnici- 
ma, što sam ih upoznao u toj ludnici. Osobito me 
zanimala divna i nesretna Ofelija, Želio sam, da me 
s njom upozna, 

»O toj. vam bijednoj djevojci zaista ne mogu 
mnogo da pričam, moj gospodine. U ovo sedam mje- 
seci, što se nalazi ovdje, nije ni s kim progovorila 
jedne jedine riječi. Ja uopće nisam na čistu, da li 
može govoriti, nije li posve nijema, To je kći jedno- 
ga staroga talijanskoga senatora, koji je često po- 
sjećuje — to je sve, što vam mogu o njoj da kažem.« 

Sjutradan sam već rano šetao u parku s mladim 
doktorom. Najednom nas saleti stari direktor, 

»Kolega«, poviče veselo »znate li, tko će nas do- 
skora posjetiti? Glasoviti Mayer, naš slavni Mayer, 
profesor medicine u Ziirichu, sa svojim đacima, 
Umah ćemo mu prikazati toga vašega normalnoga 
slavonskog nacionalistu iz Austrije«, 


Starac se sada uzeo tako glasno smijati, da su 
počeli prema njemu trčati neki bolesnici, što se še- 
tahu parkom. On ih je rukom otjerao i onda na- 
stavio; 

»Umah ćemo mu prikazati toga gospodina, neka 
ga Mayer temeljito prouči, a njegov će sud, ja se 
nadam, biti mjerodavan i za vas.« 


GLAD. (drvo) 


Sada sam se rasrdio sve protiv svoje volje i sav 
razdražen zadrečao: 

»Gospodine direktore, te sam vaše pedanterije 
odista već sit. Taj vaš profesor iz Ziiricha sa svojim 
đacima ne zanima me nimalo,« 

Starac odskoči dva koraka, pa mi se opet približi, 
naklonivši se lukavim ali glupim smiješkom ma- 
toroga pedantnoga učenjaka. 

»Dragi gospodine, primirite se malo. Vi ste me 
sasvim krivo razumjeli. Ne dolazi nikakav profesor 
s đacima, To su posve drukčiji gosti. Doskoro će 
vas posjetiti znameniti svjetski novinari i političari, 
da dobiju od vas autentične informacije o prilikama 
u Austriji i o nevoljama vaših bijednih Hrvata,« 

Kad je stari direktor otišao, rekao sam mladomu 
doktoru: 

»Nemojte se, gospodine, dugo baviti ovom stru- 
kom, jer ćete i vi nastradati kao vaš šef,« 

Za neko pol ure stane pred parkom nekoliko ve- 
likih automobila. Vidio sam, kako stari direktor 
trči onamo i rukuje se s nekim bradatim starcem, 
koji je skočio iz prvoga auta. Po prilici pedesetak 
mladih ljudi poskače u isti mah iz ostalih auta, poz- 
dravljajući direktora, koji im je za ozdrav mahao 
rukama. I moj mladi doktor otrči onamo, da poz- 
dravi glasovitoga profesora  psihopatološke medi- 

cine, Ja sam međutim pobjegao u svoju sobu. Htio 
sam zaključati vrata, ali u vratima nažalost nije bilo 
ključa, ' 

Za neko vrijeme čujem u hodniku žamor, kora- 

canje i razgovor i to se sve zaustavi baš pred mojim 
vratima, U sobu uniđu profesor, direktor, mladi dok- 
tor i đaci, koji se natisnu za njima, a mnogi osta- 
doše u hodniku, jer je soba bila pretijesna. 

Profesor Meyer, očito pripravljen već od direk- 
tora, umah me pozdravi dubokim naklonom i za- 
počne: 

»Blagorodni gospodine, osobita mi je čast, što vas 
mogu u ime svoje i u ime svojih kolega srdačno po- 
zdraviti, Dopustite mi, da vam se najprije prikaže- 
mo, Mi smo svi suradnici velikih američkih novina i 
molimo vas za informacije o Slavenima u Austro- 
Ugarskoj monarhiji,« 

»Ovako uvažen i odličan učenjak — odvratim mu 
posve mirno -— kao što ste vi, dragi gospodine pro- 
fesore Meyeru, ne bi smio praviti ovakve smiješne 
lakrdije, još k tomu pred svojim vlastitim đacima.« 

Profesor Meyer osupnuto pogleda staroga direk- 


tora, a ovaj se bio nabreknuo i zažario u licu kao | 


kuhan rak i stao me šibati bijesnim pogledima. Tek 
da ne eksplodira, 

Ali Meyer se nije dao smesti. ' 

»Gospodine, molim lijepo, vi se varate, mi smo 
odista suradnici uvaženih američkih novina baš tako 
kao što ste vi poznati i znameniti austrijski političar, 
Dakle budite tako dobri te nas informirajte podrob- 
no o nesnosnim prilikama, u kojima žive Slaveni u 
Austro-Ugarskoj monarhiji.« 

Sada sam ja postao drzak, 

»Ja sam moj gospodine, odista austrijski Slaven, 
U Švicarsku sam došao, da se preko ljeta malo od- 
morim, I kada se vratim kući, pripovijedat ću, da 
sam imao sreću vidjeti glasovitoga ziiriškoga prote- 
sora Meyera, koji je nažalost i sam postao žrtvom 
svojih psihopatoloških istraživanja.« 

Na te se riječi svi uskomešaju i nastane žamor, a 
stari se direktor uze u sav glas derati: 

»Luđačku košulju!,.. Johann!,.. Luđačku ko- 
šulju!.. .« 

Umah ga salete i opkole i profesor Meyer i mladi 
doktor, te mu stanu nešto vrlo živahno dokazivati, 
Napokon svi zajedno iziđu iz sobe. Za par je časaka 
opet zavladala potpuna tišina, 

Poslije podne eto u moju sobu mladoga doktora, 
koji mi veselim i pobjedonosnim smiješkom pruži 
novine, 

»Čitajte gospodine, ovo mjesto.« 

Umah opazim krupan natpis: Otkrit miste- 
riozan zločin. Iz jezera je izvučena jedna že- 
na, koja je umah identificirana. To je kći bogatoga 


švedskoga tvorničara žigica. Mnoge okolnosti, s ko- 
jima se još zasada ne smije na javu — tako stoji u 
novinama — govore, da se po svoj prilici radi o zlo- 
činu. Iscrpljive će se informacije donijeti u najkraće 
vrijeme, jer je zločinac već tako reći u rukama re- 
darstva. U novinama je bila i slika nesretne Švetki- 
nje, koju sam smjesta prepoznao, 

Tek što sam pročitao tu vijest, koja je u jednom 
času s mene skinula težak teret, što me je već tri 
dana morio, otvore se vrata moje sobe, Uniđe di- 
rektor, a za njim četiri golema redarstvenika, Di- 
rektor pokaže na mene rukom: 

»Evo, tu vam je taj čovjek.« 

Glavni redarstvenik stupi bliže, 

»Gospodine, jutros je otkrit zločin, koji se zbio 
na jezeru. Sumnja je pala na vas.« Onda progovori 


*“ ostaloj trojici: »Uhvatite gal« 


Direktor, pun zadovoljstva, obrati se na mladoga 
doktora, koji je bio vrlo žalostan: 

»Dakle?.., Što kažete, mladi moj kolega?... 
Taj čovjek ako nije za ludnicu, onda spada svakako 
u tamnicu. Nisam li ja to umah rekao?« 

Kada su me redarstvenici vodili kroz park, osvr- 
nuo sam se još jednom na tu žalosnu kuću i obu- 
hvatio pogledom čitav park, Bio je ovaj čas posve 
prazan. Samo je na brežuljku, pod krošnjatim ce- 
drom, ioš uvijek nepomično i dostojanstveno Napo- 
leon promatrao bitku, 


8, Metoda. 

. Automobil je unišao u dvorište neke ogromne 
palače. Ne znam je potanje opisati, jer je nisam 
promatrao, mene više nije zanimala nikakva stvar 
pod ovim suncem, 

U dvorištu me dočeka jedno desetak — kako 
mišljah u prvi mah — redarstvenih činovnika, ali 
kad oni povadiše brzo fotografske aparate pa ih 
uperiše u mene poput samokresa, postalo mi je 
umah jasno, da su to poznati nametnici modernoga 
društva, naime novinari. Ja sam se skvrčio i sa- 
krio lice rukama, Ali u taj me čas zgrabe za ruke 
šake jednoga stražara, a drugi me surovo uhvati za 
kosu i povuče mi glavu tako, da su novinari mogli 
odmah da snime moje lice, 

Sobica, u koju sam smješten, bijaše vrlo čista, 
pače i krevet bio je prekrit bijelim i čistim pokri- 
vačem. U vratima prorezan otvor sa željeznom re- 
šetkom svaki je čas mamio k sebi stražara, čije 
sam korake neprestano slušao pred vratima, 

U vrijeme od tri sata preslušan sam dva puta. Na 
moje veliko čudo nije me preslušavao. šef policije, 
nego njegov zamjenik, Ujedno me snimiše fotograf- 
ski i načinive otiske mojih prstiju. Kada sam već 

pomislio,  začuvši nečiji dolazak, da ću biti opet 
preslušavan, razabrah pred vratima ovaj razgovor: 

— Za čas će doć ovamo neka gospoda, da vide 
zločinca, 

— Koliko će ih biti? 

— Pedesetak, ' 

— Kakva su to gospoda? 

— Nekakvi glasoviti sveučilišni profesor sa svo- 
jim đacima, Nalaze se baš na izletu, pa kada su u 
novinama pročitali vijesti o uapšenju zločinca i 
vidjeli njegovu sliku, najaviše redarstvu svoj posjet. 

Međutim sam dobio objed — bilo je upravo šest 
sati, dakle već više od pet sati nisam bio okusio ni- 
kakova jela.  Serviran mi je lijepi komad pečene 
govedine, bijeli kruh i boca vode: sve čisto i ukusno. 
Umah sam umolim stražara, neka to sve odnese na- 
trag, jer mi se u taj čas činilo, da je hrana čovjeku 
nekakav sasvim nepotreban, nesnosan i odvratan 
balast. Stražar me nije htio poslušati. Ja sam po- 
jeo komadić pečenja, koji mi je zapeo negdje u 
utrobi kao komad kamena, 

Domalo začujem žamor. Otvore se vrata, a pred 
njima se pojavi oveće društvo: sve mladi ljudi, a 
njima na čelu visok, kao stup ravan i čvrst starac, 
bez brade ali s vrlo dugačkim sijedim brkovima, 
koji su se na okrajcima spustili kao mokri repovi. 
Zamjenik šefa poliicje — opet se uvelike začudih, 
što nije goste pratio sam šef — pokaže rukom na 
mene i rekne: 

»Gospodine profesore, to je taj šavičke, 

Profesor si namjesti na nosu cviker i stane _ me 
pozorno promatrati. Međutim su sei njegovi uče- 
nici natisnuli u sobicu, svaki s bilježnicom i olov- 
kom u ruci. 

»Moji mladi prijatelji, — progovori svečanim gla- 
som profesor — dobro mi pripazite sada na metodu, 
koju ću ja upotrijebiti, jer ćete se u vašoj pravni- 
čkoj praksi danas sutra sto i sto puta osvjedočiti, 
da je metoda stožer, oko kojega se vrti čitav znan- 
stveni život, Metoda i — ništa drugo... Metodal,.,« 

Smjesta mi je bilo jasno, da imam pred sobom 
pravi i nepatvoreni tip njemačkoga profesora, 

Starac je svečanim glasom, kao da sjedi za ka- 
tedrom, upravljao na mene pitanja. Ne znam, što 
me je pitao. Ja sam naime bio odlučio, da i ja upo- 
trijebim svoju metodu, te zato nisam ni slušao ni 
gledao, što rade moji posjetioci, trudio sam se, da 
prečujem svaku riječ, sjedio sam apsolutno nepo- 
mično i mrtvo, gledajući samo u jednu točku na 
podu poput indijskih fakira i nastojao sam vrlo 
pomno, da ničim ne odam svoje duševno stanje, 


521 


zločin otkrio, razvezala misteriozan čvor, 


Profesor je bio vidljivo razdražen poradi mo- 
jega držanja. Napokon, pun dostojanstva, okrene 
se prema svojim slušačima i progovori još svečani- 
jim akcentom: 

»Savršen zločinački tip. Otkrio sam ovaj čas 
u toj abnormalnoj konstelaciji fizioloških fenomena 


točnu harmoniju sa psihičkim ekscesima, Moj slavni 


učitelj Lombroso, bio bi, uistinu vam velim, mladi 
moji prijatelji, oduševljen ovakovom upravo egzem- 
plarnom konfirmacijom svojih teorema«, 

Nisam mogao uza sve nastojanje, da prečujem 
ovu svečanu izjavu profesorovu. Tada mi je palo 
na um, što je jednom zgodom usred tvrdokorne teo- 
retske rasprave u hrvatskom saboru dobacio jedan 
od naših najsimpatičnijih političara nekom profeso- 
ru državnoga prava: »Profesor za svaku noriju nađe 
teoriju«, 


9, šet policije na djelu. 

Sjajna je švicarska kriminalna policija! = Sada 
mi je ujedno sasvim jasno, zašto predstojnik poli- 
cije nije ni jedan jedini put ušao u moj istražni za- 
tvor: ta imao je pune ruke posla. Svi momenti, koji 
su se skupili oko ovoga zločina, vodili su ga na sa- 
svim drugi put, 

U zatvoru nisam boravio ni čitav jedan sat na- 
kon odlaska slavnoga njemačkoga profesora krimi- 
nalistike, kada uniđe moj stari znanac, sam šef poli- 
cije, i ugledavši me usklikne: 

»Stvar je sada jasna. Ovaj je čas stigao brzojav, 
da je pravi zločinac uhvaćen, Gospodine, vi ste sada 
slobođan, izvolite umah sa mnom na crnu kavu«. 

Ova je sjajna policija u najkraće vrijeme, čim se 
Zločinac 
je, kako mi je rekao šef policije, uhvaćen u Ham- 
burgu, baš u času, kad je ulazio u parobrod za Au- 
straliju. O motivu samoga zločina nije mi znao još 
ništa reći, Ja sam morao ostati u gradu još jedan 
dan, dok naime nije stigao zločinac, da svojim svje- 
dočanstvom potvrdim njegovu identičnost, 

»Oprostite mi, gospodine predstojniče, moju za- 
bludu, ali ipak morate priznati, da vam je taj čovjek 
jako sličan«, 

»Zaista, nasinije se redarstvenik, sličnost je fra- 
pantna«, 

Bio sam si kodeke obadvije fotografije, i redar- 
stvenikovu i zločinčevu, i imao sam već na umu, da 
ih na ovome mjestu objelodanim, Svaki bi mogao 
tako da se osvjedoči potpuno o neobičnoj sličnosti. 
Troškovi reproduciranja odvratili su me od te na- 
kane«. 


< 

CONFITEOR | 


JE znadem taj dan, kad život se rađa 
nebesa kad širom otvaraju vrata 

Ja poznam sve travke i mirisno cvijeće, 
i žubor potoka, što vrba se hvata, 


Ja znadem taj dan, ' ' 
otvoreno nebo kad blagoslov saspe na zemlju, 
i dušu napunja srećom, 

i travku pomiče malu: 

Kad osjećaš život prirode cijele, | 

što oku ti duše se pruža pred tobom, 

a pogled taj smjeli ne prestaje nigdje, 
krasotama svojim obasiplje svemir. ,, 

Ja znadem taj dan! 


Momče ja bijah još mlado, 

kad muzika tajna s neznanih strana 
budila moje je usnule oči, 

a prvi se traci uskrslog sunca 

okupaše tiho u raskoši suze - 

mladog života, što jutrom se budi, 

A otac me stari tiho, bez riječi, 

za ruku povede niz travnike plave. | 

Išli smo sami. E 

... Porođaj jutra u pjesmi odzvanja... ; 
i šapće ta trava i gori ta rosa... 
Glas srebrenih zvona sa vrba se stresa. ,, 
Topola se bijela u zanosu klanja... 
Korovi ševa u ritmici himne 

pjevaju gore pod azurnim stropom 
divskoga hrama Prirode — Majke, 

gdje oltar ga krasi životnog Sunca, 


Ja stao sam opojen prignute glave, 


A otac kraj mene u tihom ganuću 
pogledom svojim upija daljinu 

il nešto, što nisam ja mogao znati, 
Oko mu krijesi u blještaju suza 
od više neke zemaljske sreće, 
Lice se sjaji u odrazu svijetla 

i rasplinjuje kao u titravoj magli, 
a visoko čelo i otprta usta 

ljube mu pramovi srebrene kose. 


Stoji,..imnestaje za pogled mi oka.,, 
Samo još ruku vidjeh mu desnu, 

gdje pruža ju k meni pobožnom gestom 
kad nešto se daje il donosi žrtva, 
Okrenuh se smjerom ispružene ruke: 


Ko slabo drvce ošinuto vjetrom 
ja licem padoh u mirisnu travu... 


Sjećam se dobro tog velikog časa 
i poljupca prvog, što zemlji ga dadoh! 


“pratila vječno me suđena pjesma, ,, 


. i pandže mi svoje u meso zabadaš? 


Života je negdje odzvanjala česma, | 

a priroda drhtnu od ševina glasa. ,. 

U meni se prva je začela pjesma: 
X 

I ritam života ponese me silno 

u valove svoje prepune pjesme, 

poletih u raskošno polje vedrine, 

a mladost je cvala bogatstvom života. 


Tekli su dani tako u sreći, 


Tek trpki akordi zgrušane krvi 
sve jače i jače me brutalno boli, 


Šta tražiš od mene, svijete ti podli, 
i kvariš mi moje sunčane staze 
obasjane rosom, što oko je proli, 
od sreće i sunca te mladosti moje? 
Što ceriš to svoje satansko lice, 





Zar tražiš od mene posljednju žrtvu. 
naviještaš težinu strašne sudbine?! 


Ne ćemo tako; ti zloduše groba! 

Ne bojim se ništa smrtnog ti daha! 

Ti traži si drugog pokornog roba, 

koj vratit se želi do zemaljskog praha! 
Ja ne dam ti alem, što grudi mi resi 

i sjajem mi svojim putove krasi! 

Ja nađoh ga jednom za ranoga jutra 
života kad vječnog je grmila himna, 


Što pružaš te ruke okaljane grijehom 


. za dušom mi čistom, što grije mi tijelo? 


Sve pakosti tvoje i svijetovi pakla, 

svi ponori grijeha, u kojem se valjaš, 

ne će mi dostić astralne duše 

na velikoj stazi Vječnoga Puta 

do zadnjega cilja, do Posljednje Pjesme... 


Ne diraj me više, jer tvrd sam ko kamen: 

Ne znaš za Volju, što svijetove ruši! 

Misliš li možda, da krv, što se puši, 

svršetak je pjesme i — posljednji Amenl? 
: ' 

... A otac preda mnom u prozirnom ruhu 

pogledom svojim krili daljinom, 

oko mu krijesi u blještaju suze 

od velike neke svemirske sreće, 

I pruža sad ruke k posljednjem cilju 

ko nešto da daje, il donosi žrtvu... 


Ja znadem, da znao se moliti tiho, 
vjetrić sudbine kad duše je njiho... 
? Stjepan Hrčić 

TONE KRALJ: RASPELO (drvo) 


ECCE HOMO! 


(EVO ČOVJEKA, 
TRAGEDIJA ČOVJEKA JUDE IZ KARIOTA. OSAM SLIKA. 
Napisao Tito Strozzi. 


ČETVRTA SLIKA. 


(Široki drum uz vođu, Potok Kedron sav se ljeska u žu- 
strom svom tijeku, A priroda oko njega ljenjivo se i suho 


podala zrakama ranog popodnevnog sunca, Sve je tiho, U . 


omari, Lijevo u pozadini mala uzvisina s izvorom žive vode. 
Kraj njeg sjedi Geheniel i prati uzbuđen razgovor Majke 
s Judom.) 

Majka: Dakle? — Šta ćeš uraditi, sine? 

Juda: Ne pitaj!,,, Bježi od mene, Ne pri- 
bližite mi se, jer užas je sve, što nalazim u sebi, 
Jedna crna vlast. 

Majka: Juda, šta ćeš uraditi? 

Juda: Ona veli, da je on bog. Da samo njena 
duša za njim hlepti. 

Majka: Da. To ona veli, 

Juda: Vidjet ćemo.. majko: nas troje: Marija, 
rabi i ja zapali smo u jedan divlji vir. Ure, što do- 
laze, ukazuju mi se u znaku krvi i zločina... Jedan 
od nas trojice mora nestati. 


Majko: Tko? — Reci, tko! 


Juda: Ne znam... Tajne su me omamile, Ja 
još uvijek vidim Mariju. Vidim je, kako se šulja 
po lupanarskom vrtu... I drugo vidim. Gore... 


Kako čučim na stubama. I svaki muškarac, koji hrli 
u njenu ložnicu, prolazi vatru mojih ludih pogleda. . 
Zubi su mi škrgutali. Prelesni smiješak ljudskih ži- 
votinja dražio me kadikad do bjesnila... Kadikad 
mi se opet činilo, da ih sve prezirem, Uobražavao 
sam si, da je njen život pod muževima tek nešto 
slučajno. Posljedica nemari u duši neobične žene, ,. 
Varao sam sam sebe, Tu je neka druga tajna. 

Geheniel: Pogledaj ga, ženo iz Magdale! 
Nema u njem krvi naše rase, Bog osvetnik ne živi u 
njem. Ha-ha, opojio ga rabi mekoćom svog glasa... 

Majka: (Judi.) Dakle i ti? I ti? 

Juda: šta ja? 

Majka: 1 ti sklapaš oči? I ti ga ljubiš? 

Juda: Možda... Al ja ga ljubim samo 'kroz 
nju. Zato se ja ko izbijeno pseto šuljam za njim. 
Zato sjedim tu uz potok i čekam, da se opajam onim 
istim njegovim riječima, koje ona požudno siše... 
Ja ga mrzim — a ipak ga ljubim... On je svet, 

Majka: Slijep si, Juda. — — Čuj me: u nje- 
govom je pogledu strast muškarca, 

Juda: To nije istina! ' 

Majka: Istina je. — — Znam, ti se bojiš, da bi 
on doista mogao biti sin božji, Pa onda? Šta me to 
briga? Ukrao mi je dijete. I ako je on bog, ja sam 
majka. Ako je on proizašao iz Jehove, Marija je 
izašla iz mene... Sanjaru ludi! Gledaj: učitelj na 
gori zbori. Sluša ga hiljada i hiljada ljudi, al on g0- 
. (Davi se riječima, a onda vikne 
divlje.) Zar još gvijek ne shvaćaš, što hoću? — To: 


Ubij ga!... (Baci se na zemlju.) Ubij! Jer dok. ga 


vori samo za nju.. 


ne vidim ibo .zabadat ću svoje nokte u vlastito : 


meso ,.. Ubij ga! 

Ju d a: (krikne.) Dosta! — Ustanil!.., Gadiš mi 
se... Ruke su ti krvave od puste želje za umor 
stvom ,,, Idi — idi! (Otkrene se od nje i pređe na 
drugu stranu.) : 

Geheniel: (je prišao i di$ne majku.) Ne boj 
se! Sjeme je palo na živo tlo. (Majka se tiho šulja 
nalijevo. Tu se skobi s Marijom. Pogledaju se. Maj- 
ka i kći. Upilje pogled jedna u drugu, a onda se 
mimoiđu.) ' 

Marija (se plašljivo ogledava za majkom. Sva 
drhće.) Tko jeto bio?... Netko je prošao kraj 
niene, Gledale su me neke oči i bilo mi je kao da 
sebe gledam... Tko je to bio? — majka! Da, majka. 
Upiljila je u me čudne oči... Bile su pune — če- 
$a7.., Ne, ne ću o tom razmišljati... Rabi je re- 
kao, da valja sve odbaciti, što smeta na putu k nje- 
mu... Ostavi me, majko! Ja nisam tvoja kći, 

idu (se zagledao u nju. Za se, ko da silom 
hoće dozvati njenu sliku u svoju pamet.) Marija... 

Marija: (osluhne.) Zove me... (Stane na pe- 
ćinu i gleda prema gori.) Gle, sicil na gori kao sun- 
ce!,,, Lijep je. — Moj je!.., Oko njega je more 
naroda, Svjetlost njegovih blijedih obraza odrazuje 
se na licima ružne svjetine. Svi su nekako lijepi. 
Krotki... Jaganjci... O kako je slatka ta slika... 
Požudno pije gorda i šutljiva rulja njegove riječi. — 
Prokleti ljudi — oni me kradu... Slušaju ono, što 
je samo za me.., (U taj se mah zadnji puta porodi 
u Judi vatra njegove zastrte ljubavi. Ustao je. Ge- 
heniel mu se približi. I kad 

Juda: (bolno zavapi.) Marija... 
priđe.) 

Geheniel: (ga zadrži.) Ne, ne sada. (Juda 
klone.) 


(i hoće, da joj 


Marija: Opet me zove... Ali glas mu je tužan. 
Sklopio je prečiste oči. Ne — ne ću to! Zacijelo je 
opet govorio one užasne riječi o svojoj smrti, Kao 


onda na jezeru... Grozne su to riječi,., Pa kad u 
noći, sama, umorna, sjedim pod palmom, vidim 
mrtvace... Afroditu... Centuriona... (Najednom 


se nasmije, skoči s pećine.) Ha-ha, ludo li sam di- 
jete!... Ko prosjakinja u predvorju hrama naričem 
ja ovdje, a ti mej tamo čekaš... Ti govoriš za me, 
Evome.., Idem... idem... (Pojuri na goru. Juda 
nekako nehotice zatetura za njom. No) 

Geheniel: (ga zaustavi. Stigao ga je kod klu- 
pe desno. Pritisne ga na nju i sjedne do njeg. Mirno, 
nakon kratke stanke.) Dakle? 

Juda: Ne, ne... Ne uvedi me u napast... To 


sve nema smisla .., 


Geheniel: Ima! — Ljudstvo je dosta bludilo 


u tami... Sad treba baklja. 

Juda: Pusti mel... To se mene ne tiče... Tko 
sam ja, da sudim i iskušavam?.,, Ne, ne... ja 
ne ću. 

Geheniel: Moraš! — Ti si izabran, 

Juda: Ja?! 


Geheniel: Da, ti. Došao je čas. , 

Juda: Šuti! — Znam, što hoćeš, da kažeš... 

Geheniel: Tim bolje. — — (Digne se.) Idem 
na goru, da ga čujem... Ne će više dugo propovije- 
dati ljudima, — — — Bit ću kraj tebe... na Ma- 
slinskoj gori... bakljo Izraela.., 
Stanka.) 

Juda: (se digne, zalomi rukama prema nebu i 
vikne.) Zar baš ja — baš ja? — (Pođe do potoka. 
Zuri u vodu.) Zlo je to sa mnom... Strahovito zlo: 
kad mislim na smrt, već ubijam... Užasna je to 
tajna, Strah me je slijedećih ura.., Opirem se zlu, 
ali nešto me mami, — — — Jao! Isuse! Ako si sin 
božji, bježi u nebo. :;. A ako nisi, bježi preda mnom 
u pustinju i živi radije u susjedstvu divljih zvijeri 
nego u mojoj blizini!,,., Bježi — bježi... (Mrmlja 
dalje pred sebe. Ulazi slijeva rimska ophodnja.) 

Quirilius:1Iopet ti velim, Sve mi se to gadi. . 
Neka Pilatus šalje liktore, da love tog ludog Naza- 
renca, a ne naš! 

Julius: Je li tu mjesto, gdje govori ljudima? 

Quirilius: Ne. Tamo na gori sakuplja narod 
oko sebe, (Vojnicima.) Napred! (Ophodnja prelazi 
desno na goru.) | 

Juda: Da, da. To valja sad istražiti. Tko je on.. 
To je ono čudno, veliko pitanje, koje u mojoj duši 
zamagljuje sliku Marijinu... Tu se desilo čudo. 
Zašto je pobjegla iz lupanara k njemu? Pokraj mene 
k njemu? Zašto?... Zar ju je on mamio i vabio? 
Ne, Nije... To je baš najveći užas... Njegovo pro- 
kleto lice uvijek blješti u beskrivnji... Sve mi se 

vrti u mozgu. Ne znam kamo ni kuda... Samo ka- 
dikad mi u glavu sune spasonosna misao... Eto, 
kao sada... Prije — prije onog drugog da pobjeg- 
nem sa zemlje... Onaj bijeli stup tamo kraj druma 
uzrujava me i zove. Na njem bi sa slašću razbio lu- 
banju... (Napolju netko viče.) 

Majka: (doleti sa gore.) Juda... Juda! Do- 
đil,,., Vidjet ćeš.,. Marija je kao u snoviđenju 
došla pred rabija. Pala mu je očajnim vriskom pred 
noge.,, A on — on se sagnuo nad nju... Gladio 
joj je vlasi.,, Pa kad je ona ridala: »Nisam vri- 
jedna, da mi oprostiš grijehe moje«, rekao je: Zaista 
vam kažem, veća će radost biti u nebu nad jednim 

grešnikom, koji se kaje, nego nad devedeset i devet 
pravednika, kojima pokore ne treba, Zato je ra- 
dosna duša moja nad tobom, kćeri judejska, jer je 
nebo u meni i sve njegove radostil« ,. 
Juda: (pola pitanje, pola tvrdnja.) To govori 
bog iz njeg. 
Majka: fie laća očajnog sredstva, da predobije 
.Judu za svoju ludu namjeru. Ogledava se plašljivo 


prema gori. Otežući.) A onda — a onda je rekao 
«još nešto. 
Juda: što ? 


Majka: (iza borbe istisne.) Prišapnuo joj je — 
prišapnuo glasom ljubavnika, da naveče dođe na 
goru maslinsku. 

Juda: Lažeš! 

Majka (naglo.) Možda i lažem. Možda on to 
i nije rekao. Tko uopće danas još znade, šta je is- 
tina? .., Ludi smo od očaja i mržnje, Ja sam izgu- 
bila ćen, ti ljubav svoju. . 

Juda: (s osudnim smiješkom.) Ne — nema tu 
govora o ljubavi ,.,. Dogodilo se nešto drugo.., Mi 
svi očekujemo Mesiju . I sa svih strana viču: Tu 
je!... Sve hrli slijepo u Jerazdleća, da ugleda Spas 
svijeta,., [ ja sam se vratio s daleka, majko... Al 
nije moja zadaća, da prignem koljeno pred rabijem, 
Možda on i jest Mesija... Možda, — — Na meni 
je, da raskrinkam taj Možda. — — — Da iskušal 
ću ga... Moj će izdajnički cjelov preteći slatkoću 
onog ojelova, što ga Marija sprema za goru maslin- 
sku... Da, Isus će umrijeti. — — Ja znam, da će se 
onim mahom survati na me čitav svijet. Ali sad je 
već svejedno... (Pognute glave polazi na goru.) Da- 
nas naveče... U noći... danas.. 

Majka: (je buljila u njeg, dok je govorio. Uži- 
vala je u njegovim riječima. A sad, kad je nestao, 
ispoljuje se iznenada njen grijeh pred njom u svoj 
strahoti. Zatetura za njim.) Šta sam učinila?! ,,, 


Juda... stani! Lagala sam... Lagala.,, Ne. Pre- 
kasno je... Kamo da bježim. Namjesniku,,., Ne, 
U hram... Ne, Nema smisla... Kući... Treba pri- 
rediti vazmenu večeru... Šta.., Ha-ha-ha — kako 


kao nevino dijete!?... 


sam luda!.,, Koga ja imam?,., Koga?... Imam 
kćerku — bludnicu! Imam muža — razbojnika! , , 
Bludnicu.., razbojnika... (Odlazi nalijevo napo- 
lje. — Scena ostaje načas prazna. Pomalo silaze 
ljudi i žene u grupama gore. Nose paomine gran- 
čice. Lica su im svijetla. Šute kao da su u hramu. Na- 
jednom se kroz mnoštvo provere) 

Marija: (i blistavim očima zaustavlja narod.) 
Stanite — ljudi, stanite! učitelj silazi niz goru i proći 
će ovuda ,., Čekajmo gal... (Uspela se na uzvisinu: 
nad izvorom.) Čujte me, braćo i sestre! U meni živi 
čitav današnji veliki dan, Dan praštanja. — Sva 
pokoljenja izabranog naroda sa svim svojim preda- 
njem i vjerom u dolazak Mesije našega — sa svim 
svojim tisućljetnim grijesima žive u meni... (Ulaze 
oba centuriona bez ophodnje.) Pa ipak, uza sve to 
ja sam čista kao nevino dijete, ,. 

Quirilius:(je prepoznao Mariju. Vikne) Gle, 
Marija Magdalena! 

Julius: Jupitra mi, to je ona. 

.Quirilius: Djevojčura iz lupanara pa čista 
Ha-ha, to je zgodno... To 
je samo tu moguće ,,, ' 

Julius: O čudni grade Jeruzolime! 

Quirilius: Hej — Marija Magdalena — dođi 


večeras u kuću, iz koje si pobjegla, da mi slatkom 


rukom pružiš pehar slatkog vina! (Svjetina počinje 
mrmljati na Rimljane.) 

Marija: (ih začuđeno gleda. Iskreno.) Ja ne 
znam, tko su ovi ljudi.,, Odore su im lijepe, kacige 
blistave,,. Al oni su ružni. Grješni,.. Braćo, ja 
osjećam, da su nam neprijatelji. Oni i onaj, čiji znak 
nose.,, Neka odu!,., Smetaju mi, kad pjevam sla- 
vu pravom kralju židovskome ... (Svjetina sve div- 
lje zuri u centurione, a oni se hvataju za mačeve.) 

Quirilius: Šuti, djevojčuro! To je poziv na - 
bunu protiv Rima... 

Joram: Maknite ih! 

Rahab: Ne damo, da prokleti Rimljani vređaju 
naše svetinje! 

Kadmiel: Zatucimo ih! 

Julius: (vadi mač.) Evo posla, Quirilije! 

Quirilius: Tko se usuđuje da se približi čas- 
niku Rima? 

Geheniel: /stupi pred ljude. Mirno.) Nitko. 
(Svi zastanu. Svjetina se zapanjila i glada začu- 
đeno. A on se ljubazno obraća centurionima.) Gos- | 
podo, zašto nam vređate proročicu?,,. Ona je čista 
kao nevino dijete. (Taj je mir zapanjio i centurione. 
Meću mačeve u korice. A) 

Marija: (govori ko jeka Gehenielovih riječi.) 
Da, ljudi, ja sam čista kao djevica. Kao nevino di- 
jete... (Centurioni se povuku desno na prosce: 
nium.) Čista kao što će biti i cijeli izabrani narod 

kad mu Spasitelj oduzme breme grijeha... Ljudi, Me- 
sija me je spasio. Eno — gledajte! Onaj đavo tamo, 
on me je ščepao grabežljivim muškim pandžama... 
Al prošlo je i to zadnje iskušenje... Rabi mi je 
oprostio, Rekao je, da sam opet nevino dijetel.., 
Ljudi, pogledajte, kako stojim tu ko liljan u polju i 
bacite oko na njeg prokletnika!... Kako dršće!... 
Juda, Juda — ako je vlast pakla nad nebom tolika, 
koliko tvoja nada mnom, izgubit će gehena vladara, 
Kako si blijed, Lice ti je beskrvno kao mjesec nad 
gorom maslinskom! 

Juda: bliže Mariji.) Šta si rekla? ,.. Kao mje- 
sec nad gorom maslinskom?.,., Hoćeš ,da mi se na- 
rugaš? (Zaleti se prema njoj.) Marija! (No ljudi ga 
zadrže. A) 

Marija (se nasmiješi.  Djetinski.) Opet le 
tiš?... Juda, vatra u tvojim očima nije lijepa. (Ko 
da se dosjetilu igri.) Čekaj! (Sagne se izvoru. Umoči 
ruku u vodu i poškropi ga.) Evo ti hladne vode iz 
Kedrona. Prerevan si u službi svoje gadne pre 

Juda: (Muklo.) Kamenujte ju! 

Marija: Tko — tko će me kamenovati, kad 
znam, da ne mogu umrijeti — da ću uz svog nebes- 
kog vjerenika živjeti dovijeka. ili Svi ćemo mi ži- 
vjeti dovijeka — ljudi! I zato se raduj sa mnom, 
narode izraelski, i kliči kralju našem, koji dolazi! 
(Sunce se spustilo za goru i rumeni traci padaju na 
Mariju. Narod sav uznešen gleda u nju ko u čudo.) 

Joram: (se približi Judi.) Juda — Juda, gledaj 
je! Kako je lijepa! To je svijetlo rabi Isus poslao na 
nju! ' 

Juda:Rabilsus.., sin božji... 

Geheniel: fje prišao Judi s druge strane. Pro- 
računano.) Juda — reci nije li lijepa?... Tko je 
ne bi ljubio?..,. 

Juda: (se nekako nasmiješi.) Da, lijepa je.. 
(Ogledava se. Traži rimske centurione. Spazi ih i 
priđe k njima. I dok svjetina izgledava prema gori, 
odakle dolazi Krist, šapće im on suhim glasom.) 
Gospodo časnici, ovaj, što dolazi praćen klicajem 
zavedenog naroda, hoće da se zakralji u Judeji... 
Znam, tetrarh se ne usuđuje, da ga veže na oči puka, 
al ja ću vam ga predati. — Dođite večeras na goru 
maslinsku.,., Onaj, koga poljubim, taj — — taj je 
— sin božji i kralj židovski.., 

Quirilius: Hvala na pomoći. Doći ćemo. 

Julius: Isposlovat ćemo, da ti se isplati tride- 
set srebrnjaka za uslugu tetrarhu i Rimu, 
 Glasiza scene: (viče.) Mesija ide!... Me- 
sija!l.., (Svi polažu paomine grane po drumu i dižu 
ruke prema gori kličući »Hosana!«. I prije dolaska 
Kristova na scenu naglo pada) 


ZAVJESA, 


za mnom.. 
sam, Prošlu noć. Ovdje! — — — Zašto? Jesam 


.Samo san!,,. 


PETA SLIKA. 
(Na maslinskoj gori. Noć poslije izdaje.) 


Juda: (se došulja, ko da ga netko progoni.) ... 
Tu sam... Tu. Na sigurnom... Tu mi je moj 
grijeh tako blizu, da ga vidim pred sobom. Nije 
magla, u kojoj bezbroj sablasnih lica i ruku bježi 
Svršeno je! Izžvršenol — — Izdao 


li ja Giddel, koji ubija iz mržnje? Ili Asirac, koji 
ubija iz ljubavi?... Neznam... Al tumi je bolje, 
Ovamo me ne slijede njegovi pogledi. (Zgrozi se) 
Tu — tu na usnama, tu je još uvijek nješto gorko. . 

Ledeno. Tu su jučer bile njegove usne. Hladno 
kao... Ne znam, Ništa ne znam. — — Da ih iž- 


žrebom? Da ih izgrizem? Dok krv s njih ne pro- 


curi i ne spere mekotnu žuč njegova praštajućeg 
smiješka?.., Ne, Ne! Proći će to. — — (Klone na 
zemlju. U vrućici) Šta je? Šta hoćeš od mene, glupa 
svjetino?... Jest, ja sam ga izručio smrti! — — 
Lažeš!! Nisam to učinio iz ljubomora! Učinio sam 
to za te, narode!.,. Hoću da mu skinem krinku... 
Ne daju mi da otpočinem. Uvijek me proganjaju. 
Gle, rulja svjetine, divlja u bolesnom vjerskom za- 
nosu, uporno me slijedi i zahtijeva, da nosim ra- 
bijev križ... Ali jane ću... Nisam ja luda!, 
Oni bi htjeli, da i ja s njima pođem na Golgotu, pa 
bi onda naglo ščepali mene i propeli bi me namjesto 
njega... I opet bi sve ostalo tajna... Umoran sam, 
Hoću spavati!,,, Eto, došao sam amo na mjesto 
drskog čina svog kao prosti razbojnik, koji se usud- 
no vraća onamo, gdje je prolio krv... Došao sam 
da primim plaću. Il od neba il od pakla. — — — 
Šta? Trideset srebrenjaka? ,,, Ha-ha-ha, nisam ja 
kramar iz ulice prosjaka!... Moje je djelo veliko. 
I ako ti to ne vidiš, onda si slijep, a ne bog, kome 
je simbol oko.... Ti si rekao: Ne izusti imena 
gospodina boga svog uzalud! — I ja sam za tu za- 
povijed tvoju izručio smrti onog, koji u mrskoj oho- 
losti izgovara tvoje sveto ime kao ime rođenog oca! 
.. Sad hoću nagradu. — — Ne srebro, Ne zlato... 
Bar to sam zaslužio... To. — — 
Zašto me priroda muči, kad sam samo to učinio, 
što mi je ona naložila?,.. Hoću blagi san. San bez 


snova... Pa bio to san vječnosti!... Čuješ, bože 
Jehova, san hoću... (Stanka) Sve je tiho, Nigdje 
ni glasa... A jučer je on rekao: Juda, zašto cje- 





lovom izdaješ sina čovječjega? — 


Ne! Ne ću tišine! Ne ću mira! Hoću silnu buku i 


štropot, koji opija i guši krvave misli,,, Udarite 
me po glavi, da se srušim... Oh, da su mi već 
isplatili onih trideset srebrenjaka. Bacao bi ih u 
onaj kamen tamo i požudno bi pio njihov svijetli 
zveket, — — — Hoću san, Jehoval... San!!! — 

FRANCE KRALJ: MAGDALENA, 


————— Kako? — Uzalud zaklinjem?... 
Ha-ha, Jehova i ti, sliko mučenog sina čovječjeg, 
vi ste ustrajni u vršenju svoje porugljive službe! 
— — Pa dobro. Neka bude!... Janećuklonuti... 
Neka i nebo i zemlja pamti, tko je čovjek Juda iz 
Kariota, smioni vječni provalnik u tajne nebeske ,, , 
Tu ću ostati... Tu, na domaku svog čina. I nosit 
ću masku kamena srca i mučenika bez straha... 
I tu ću čekati, dok potomstva ne pljuju po meni, 
dok me djeca ne stanu crtati ko izrod razbarušene 
brade i izdajničkih divljih očiju... Ostat ću tu, 
dok se svježi jutarnji ruj ne spusti na zlatni krov 
onog divnog hrama tamo u dolini, koji je on htio 
srušiti,,,, A šta? I dalje. Dulje! Sve te sablasne 
noći, dok se jednog jutra, gladan pobjede, ne od- 
šuljam poput krvožedne hijene na Golgotu, da vi- 
dim mrtvo tijelo jednog običnog čovjeka, 
kako je blijedo i očajno u smrtnom svom mrtvilu... 
Da, onda ću naći svoj mir.. Onda, kad ugledam 
mrtvog smrtnog čovjeka... (Ustane) Jest.., jest 
... tamo — — — tamo na Golgoti,,. je moj spas 
... Blagoslovi me, veliki, stari bože Izraela, i daj 
mi snagu, da viknem narodu; »Jedan je samo bog!« 


ZAVJESA, 


ŠESTA SLIKA. 


(Predvorje hrama. Desno vode otvorena vrata u 
hram i svetište. Po žutim, nemirnim sjenama, koje 
odanle ližu u predvorje, vidi se, da u svetištu gore 
voštane svijeće. Pun je dan i te se plamsave sjene 
čudno bore sa svjetlošću dana, koji kroz otvorene 
staklene dveri u pozadini provaljuje na scenu. — 
U sredini predvorja, sva skvrčena u očaju mo- 
litve leži) 

Majka: (Teškom se kretnjom diže na koljena. 
Pruža ruke prema svetištu i zavapi) Gospode bože! 
— Umukla sam načas. Strah pred tobom gušio je 
moj govor, i ja sam klonula pod težinom svog gri- 


jeha! — — A ipak ima veza među nama. Jedan 
zajednički očaj roditelja... Oče božel.., Naša 
djeca.,, naša djeca! Tvoj sin i moja kći! Umiru, 


... Vuku jedno drugo u propast, jer smo ih u pre- 
velikoj ljepoti dali svijetu... Al moj je grijeh i 
tvoj grijeh, — — Jest, tvoj će sin visjeti na križu 
zbog moje laži. Jer ja sam rekla Judi, da je Isus 
Mariju glasom ljubavnika pozvao na goru maslin- 
sku... Ja sam lagala — — — Al pravi njegov 
ubojica si til Ti — ti sam!... U svetim knjigama 
piše, kako si odlučio, da svoje rođeno dijete žrtvu- 

ješ za izabrani narod... Oh — — nepojmljiv je 
otac, koji stvara sina u užasnoj namjeri, da mu 
jednom bude ruglo svjetini i da svrši kao razbojnik 
na križu. — — I znaj — ti si me nagnao u taj ne- 
shvatljivi zločin, zbog kojeg umire tvoj nesretni 
sin, I zato skini s mene grozotu svog osvetničkog 
odlika... smiluj mi sel... (Za zadnjih se riječi tiho 
došuljao) . 

Juda (u predvorje. Mrk je i začudno miran) 
Što radiš tu, majko? ' 

Majka (se naglo okrene i vrisne ko luda) Jao 
— — — opet sablasti! Pusti me — pusti! (I u di- 
vljem strahu bježi napolje) Odstupi, sotono.., 
sotono!,., (Nestane kroz dveri.) ' 

Juda: (za se) Sotona... sotona ...? Možda... 
(Sjedne na stube, što vode dverima, i zure pred 
sebe. Na pragu se pokaže) 

Marija: (Naslonila se o vratnice i gleda ga. 
Iza stanke) Juda! . 

Juda: (osjeća, da je ona. Ne obazre se) Što 
želiš? 

Marija: Ja tebe tražim. i 

Juda: Mene? — Ubojicu Judu iz Kariota? 

Marija: Ubojicu Judu iz Kariota. 

Juda: Ti znaš, da sam ga ja izdao? 

Marija: Znam, 

Juda: Kako čudno je to, da ljudi bježe od 
lijepe i žive vatre, a prilaze garištima, 


Marija: (još uvijek kod dveri) Juda, čuj me! 


Sjećam se onog dana, kad je rabi Isus iz ovog 
. predvorja bičem izagnao trgovce. — — A danas i 
ja činim iz hrama oca njegova kuću trgovačku... 
Juda: Što želiš? 
Marija: Došla sam, da se pogađam s tobom. 
Juda: Za što? 
Marija: Za život rabijev, 
Juda: Što mi nuđaš? 


Marija: (uvjerena, da će Juda prihvatiti) 
Sebe, 
Juda: (se prvi puta okrene k njoj. Tužno) 


Marija Magdalena — zašto si i drugom svom vje- 
reniku nevjerna? 
Marija: (zapanjena) Ti ne primaš ucjenu? > 
Juda: Ne. Rabi mora umrijeti, — Ima stvari, 
koje su veće od nas... Sad je prekasno. 
Marija: (je izgubila svoj mir) Zar je tvoja 
ljubav bila laž, Juda? 
Juda: Možda. Ne znam više. Sad je mrtva. 
Marija: (se užasne) Mrtva? (On kimne gla- 
vom. Ona je ubijena. Traži riječi. I stane se nuđati 
ko djevojka u lupanaru. Slatkoća njenih riječi guši 
se gorčinom njena straha) Ne — ne, Juda... Ti si 
me ljubio... Ljubio si me ljubavlju, koja ne umire 
preko noći.. Ti me ljubiš još i danas.,, Ta po- 


ti Ljepši od istine... 


gledaj me!.. Pogledaj šumu moje vatrene kose, 
takni moje obraze usnama i osjetit ćeš mekoću mje- 
sečeva svijetla nad gorom maslinskom... (Juda se 
zgrozi).. Bit ću tvoja, ako spasiš rabija... Dođi 
— evo ti koraljnih usana judejske ljepotice, o kojoj 
u Rimu sanjaju! Evo ti tijela toliko željene žene... 
Al spasi rabija! (Kad opaža, da Juda ne reagira, 
sve više zapada u strah).. Juda, ti znaš, da sam 
lijepa... No ti još ne znaš ljepotu moju ispod ove 
haljine... Hoćeš li, da je razderem sa sebe, , Hoćeš 
li?... Učinit ću to za njega... Gledaj! (I sad 
stoji ona pred njim u divnoj nagosti.) : 

Juda: (je gleda. Tužno) Prekasno je, Marija... 

Marija: Juda — gle, svu tu divotu nuđam ti 
ja za jednu jedinu riječ. Spasi ga, i ja ga ne ću više 
ni pogledati,., Reći ću mu, da ode u Galileju — 
daleko od nas.. Bit ću ti ženom... 

Juda: (ide posve k njoj. Zlorado) Tvoj je rabi 
prorok slatke laži. A rabi Juda — ja — ja sam 
Mesija užasno oštrovidnih očiju istine, Preuzetnim 
onim izdajničkim cjelovom razderao sam tajan- 
stvenu koprenu pred rabijevom slikom... I sad 
ćemo vidjeti, je li on bog ili čovjek.., Lja,iti... 
I sav narod izraelski vidjet će istinu..,- 

Marija: Ja ne ću da gledam istinu. Ona je 
ružna. 

Juda: (gorkim smješkom) Kao i ja, Marija... 

Marija: Ne znam. Alija ne ću da je vidim... 
(klekne pred njim) Ni ti je nemoj gledati, Juda! 
Nemoj! — Pogledaj radije mene!,, Ja sam ljepša 
od istine. Ljepša! 

Juda: Tako je Nečastivi klečao pred Isusom, 
kad ga je zaklinjao, da skrene s trnovitog puta, ko- 
jim je pošao. Možda je i on bio istog obličja kao i 
Al mi smo Mesije žilavi, 
Marija. I zato ti i ja velim: Ostavi me, sotono! (Ma- 
tija prigne glavu.)... Bila si onu noć na gori 
maslinskoj? 

Marija: Bila sam — bila — uz njeg... 

Juda: Vidjela si, kako sam ga poljubio? 

Marija: Vidjela sam. I bila sam ljubomorna 
na tvoje usne, 

Juda: (Je šuteć gleda... Onda veli) Jadnice 
...(i hoće da pođe napolje. Al zastane. Čuje se 
prigušen žamor naroda. Krista vode na Golgotu. 
U pozadini, kroz otvorene široke dveri, vidi se po- 
java mučenog. Teškim koracima stupa Spasitelj pod 
bremenom križa. Oko njeg vojnici i narod. Ali sve 
je tiho.. Pred samim dverima sruši se jadnik mu- 


čenik pod križem. Juda zuri u njeg i čini mu se, 


da ga opet proganjaju vizije. — — Vojnici sile 
dalje. Svjetina počne mrmljati. Čuju se prigušeni 
povici protiv Rima.) ' 

Joram: Vojnici Rima — nemate li srca za 
onog, koji naučava, da su svi ljudi braća? 

Rahab: A vi, Židovi, koji ste toliko puta ušli 
u taj hram, da molite od Jehove Mesiju — zar ni 
vi nemate srca za njega? 

Joram: Ne mičete se, Židovi?.., 
od Rimljana... 

Geheniel: (se pokazao izvana na dverima. 
Okrenut je prema povorci i viče) Zar ne će nitko 
da pomogne mučeniku? 

Marija: (unutra skoči sa zemlje i hoće, da 
potrči napolje) Rabi — rabi — ja sam tul.,, Ja! 
— — Ja ću ti pomoći! Ja, Marija Magdalena... 
(U to se dogodi čudno divan prizor. Isus okrene 
napolju svoje izmučeno lice prema predvorju i — 
nasmiješi se Mariji. Juda bolno zaurla od tog smi- 
ješka, a ona se digne ko u snoviđenju i ide napolje 
preko stuba šapćući) Vjereniče nebeski... smi- 
ješak... tvoj... (Al ko mahnita zvijer skoči) 

Juda (pred nju) Ne, ne ćešl.. (Geheniel se 
pred vratima nasmiješi i nestane.) 

Marija: Pusti me! 

Juda: Ne mogu. Ne smijem , 

Marija: (se stane divlje otimati) Pusti me — 
huljo! Pregrist ću ti žile na ruci! Pusti me! (Sve 
uzalud.) 

Juda: (je drži gvozdenom šakom i zuri u 
Krista) Ne! (Joram, Rahab i Kadmiel priskočili su 
vani Kristu u pomoć. Digli su njega i križ. I na su- 
rovu zapovijed rimskih vojnika kreće povorka dalje, 
dok se nadesno ne izgubi...) 

Marija: (Iza duge šutnje digne glavu i gleda 
Judu ko paklensko čudo) Juda — shvaćaš li ti gro- 
zotu svog zločina?,, Sad, kad si ga vidio na po- 
sljednjem putu? ,.. On je sin božji... 


O gori ste 


Juda: (očajnim fanatizmom. Tiho) Vidjet 
ćemo, 

Marija: On je sin božji. — — Znaš li ti, što 
radiš, čovječe? 

Juda: (mrko) Ja sam pun mudrosti, Kao i 


onaj pod križem... Pa ipak, Marija, ja nisam to- 
liko bezbožan, da ne bi shvatio grozotu svog djela, . 
Moralo je tako doći... Vijek ludila, koji se uvijek 
u svijetu obnavlja, o. je sebi strahovit spome- 


nik u meni!,., Znaj, moj je zločin veličajniji od nje- 
gove mučeničke smrti!.., On umire. Umire i ništa 
više, A ja — ja ubijam, To je teže. (Ide do izlaza. 


Tu se okrene.) Marija, teret, koji leži na mojoj duši, 
teži je od drvenog križa, Muke, koje ja podnosim, 
bolnije su od trnove krune... Jer ja sam sam. 

Ja samo svoje izdajstvo vidim i nikog više... Jesili 
vidjela, kako su oni, pa i najsuroviji, njega sami- 
losno gledali? ,., A tko je uz mene? Uz čovjeka? ., 
Imao sam njega i tebe.., i izgubio sam vas oboje. 


staje bog i čovjek? , 


Šta hoće ona?... 


— — — Svejedno. — — — Svršit ću i ja svoj put. 


Na Golgoti,.. (Ode pognute glave... Stanka...) 
Marija: (je ostala ležati uz vratnice. Najed- 
nom potmulo vrisne i okrene glavu u predvorje. 
Metne ruku na uho i sluša. Onda kao da ponavlja 
nečije riječi.) Šta? Marija — sad dolazi najužasniji 
čas tvog života. Ne ćeš se više slobodno opajati čuv- 
stvom, U tebi će se roditi misao. — — — Tko to 
govori? Ja sama? — Misao..,7.., Kakav čas? — 
Šta se to događa sa mnom? To je čudno i bolesno, 
da sama sa sobom govorim riječi, koje ne razumi- 
jem... »Dolazi najužasniji čas mog života.« (Naglo) 
Njegova smrt?! — — Ne, još gore?..: Da, ja to 
osjećam .,, Tko me to gleda? — — Da, to je Judin 
zadnji pogled, koji je u čudnom smiješku trpljenja 
nalikovao rabijevom pod križem... Zar se tu sa- 
, Gle, lice se pred mojim is- 
plakanim očima prevraća u vatru. Bus u plamenu. 
Iz tog ognja liže tisuću jezika i svaki viče isto: Ti 
si ga ubilal.., Šta? — — To je laž!! Prokleta i 
gadna laž... Juda ga je ubio. Juda ga je izručio 
krvnicima! Juda! Prokleti moj vjerenik i izdajnički 
apostol.., I opet mi jezici buncaju riječ — misao! 
»Zašto ga je ubio?...« Ja ne 
znam... Ili ipak. Izdao ga je zato, jer sam ga osta- 
vila, Jer — — (Sad joj se otkrije veza užasnih do- 
gađaja i lanac misli, koje su po njenom mnijenju 
Judu nagnale na djelo.) Kako? — Cjelov Judin dir- 
nuo je izdajnički rabijeve usne samo zato, jer nije 
smio dirnuti moje? ... (Vrisak.) Jao — ja sam pro- 
kleta! Ja sam ga ubilal,,, O paklena ta misao 
kakve ponore otkriva preda mnom... Jest, ja sam 
ga ubila, Od časa, kad sam ga ugledala, počela sam 


da tešem križ, na koji ga sad razapinju... Sad?! 
Šta je?... Šta je to sa mnom?. Križ... da, 
križ... Dva drva unakrst... Zašto?... (I ne do“ 


življava muku Kristovu u nervnoj koa ) Eto ga! 
Gotov je križ.., Leži na zemlji. Kao da je raširio 
drvene svoje ruke i zove — zove.,,, Zove svoju 
žrtvu. Eto, sad pribijaju one duge, bijele i dobre 
ruke na ispružena krila križa. ,. Stanite ljudi, bra- 
ćo!... To ga boli! — — Čuj, kako škripe nožne 
kosti, dok ih dube oštar čavao pod udarcem malja! , 
Omaglica me hvata... Dižu križ, Uspravno stoji kao 
da je izrastao iz zemlje... Grozno — a on se smi- 
ješi... Usne su mu suhe i viču za vodom... Zjene 
zasjenjene.., Samo divno, nago tijelo, kog prvi put 
nakon tolike čežnje za njim vidim u čudesnoj bjelini, 
Jao, kako naglo vene! ,.. Blijedi, kao 
. Rabi — ne umri, kad si 


jošježivo... 
da se stidi svoje nagosti.. 
tako lijep... Ne spuštaj glave na rame.,, Ja to 
ne ću! — — Uzalud... Glava mu je klonula... Sad 
prilazi gorostasni rimski vojnik s kopljem u ruci... 
Diže ga. — Oštrica mu se lijeska na suncu... Ne, 

ne, ne!! — — Cilja mu u srce, Zamahnuo je! (Užas- 
nim jednim vriskom složi se ko lešina na tle i leži 
bez svijesti... Ulaze centurioni.) 

Quirilius: Jest, čuvar je hrama rekao, da će 
zavjerenici sigurno u hram. Tu ćemo najbolji moći 
pronaći niti židovske urote, 

Julius: Al tu ne možemo ostati, Opazit će nas. 
Moramo se sakriti. 

Quirilius: Kao lupeži? 

Julius: Budimo i lupeži za slavu Rima, Vivat 
Roma! ,, ' 2 

Quirilius: Pa dobro — sakrit ćemo se iza 
zastora crkvenog svetišta! 

Julius: (Porugljivo.) Izvršit će se bar opet 
jedno proročanstvo o smrti sina božjeg! 


Magdalena... 





Julius: Sve je to nekako neobično, Quirilije. 
Da on možda ipak nije sin božji? 

Quirilius: Ni govora, ,, Istraga je pokazala, 
daje taj rabi sin nekog zanešenjaka iz esejske sekte, 
kome je — čini mi se — ime Fufanias... Po srijedi 
je nekakva škakljiva pripovijest o vjerskom zanosu 
i djevici. Onako sasma židovska priča... Hajdmo! 
(Ulaze nadesno u svetište. Mariju nisu ni opazili, 
jer je ostala ležati krdj .dveri i bila čitavo vrijeme 
iza centuriona... Polako ulazi.) 

Geheniel:f/koji je skriven promatrao Marijino 
ludilo. Nagne se nad nju.) Dobro si vidjela, Marija 
(I opet onaj čudni smiješak, koji tom 
plavom čovjeku daje masku sotone. Polako.) 

ZAVJESA. | 


DRAGOJ 


S radost se boja 

Po nebu ko platnu gle proli! 
Tko tako znade 

U dušu i u srce zaći 

Svom snagom ko čarima slatkim, 
O tko će ga naći? 


Ko velika ploča 
Od lazura bljesnu 
U more, a tisuću valova malih 
Leptira ko palih 
U srebru i zlatu i krvi se nađe: 
O sv'jeta od predivne građe, 
Što pred nami ljesnu! 


Mi pođosmo sami uz more 
Putanjom nam znanom, 
Pred nam je ševa prhnula gore 
K nebu ko čežnja, 
Još s grane cvrčak se čuo 
Pa je usnuo 
U pjesmi, što pjevaše suncu: 
A grudi su naše 
Ko cvjetne čaške 
Primale divot tu večernju u se 
Ko opoj iz pune 
Pružene čaše, 


Draga, znam, tad je 
U duši ti nešto šaptalo slatko. 
Ne, ne vidi svatko, 
Što radost je živa, 
Te u sto je boja na našoj stazi 
Sunce, što slazi 


Slika; takova biva 

U grudma našim sva raskoš i ljubav: 
U kraj taj ubav 

Duše se naše 

Krenuše, tu radost ih opi 

I opite staše, 


Ne, jezika smrtnoga nije, 
Da čuvstva sva ocrta vrela! 

. Počne i basa kroz pute 
Od cv'jetka do cv'jetka, 

Od vira do vira, 

I u čudu stane; tad krila 
Raskrili mašta i svijetom plovi, 
Što otajnost velom ga ovi, 

Prst Božji ga dira. 


O pustite, tamo 
Nek zalijeću duše se dvije! 
Trpka putanja 
Zbilje ih ne će 
Proći, nek prije 
Svom snagom podađu se sanji 
I slađanoj nadi! 


— A bez nje što bili bi ljudi? — 
I nebo ima uz gromove svoje 
Mliječnu Stazu — i nebo je gradi, 
Jer proć će tud ljubljenih dvoje, 
Da, kada svane 

Bol crna, duša da cvili, 

Još jednom da kazati mogu: 

Gle tamo smo bili! 


2. VIII. 1924. M. Veršić 

TONE KRALJ; PASSIO (drvo). 


O JUGOSLAVENSKOJ MUSLIMANSKOJ ŽENI 


Napisao: AHMED MURADBEGOVIĆ, 


UGOSLAVENSKI muslimani  pripa- 
daju dvjema rasama, i to muslimani 
Bosne i Hercegovine — slavenskoj, a 
muslimani Makedonije i Južne Srbije 
selkoni konglomeratu, složenom od mongolsko- 
turske, arnautske, grčke i slavenske pasmine, Te 
se razlike ocrtavaju nesamo u tipu, nego naročito 
u psihi, koja je sasvim oprečna jedna drugoj, iako 
ih skupa vežu vjerski i socijalni momenti, koliko 
te momente traži i propisuje sam islam, Ta se raz- 
lika osjeća naročito u položaju jugoslavenske mu- 
oslimanske žene, koja je u slavenskom muslim«an- 
skom društvu kudikamo naprednija i samostalnija, 
nego li je nježina istovjerkinja u Makedoniji, 

Ta iskrižana rasa bez svoga naročitog tipa, koja 
obitava u južnim krajevima Jugoslavije, živi u ne- 
kim raskomadanim skupinama, koje svaka za se 
čine jednu cjelinu, jedan zaseban kulturni i soci- 
jalni individualitet, u koliko se o tim svojstvima u 
ovom slučaju može uopće i govoriti. Nema zajed- 
ničkoga jezika, Govori pretežno turski, premda se 
u jednom velikom dijelu čuje i neko kombinirano 
slavensko narječje t, zv. makedonski dijalekat, is- 
prepleten turskim, arnautskim i grčkim riječima, 

Familijarni, društveni i kulturni je život u tim 
krajevima na vrlo niskom stepenu i više je zasno 
van na običajima, negoli na kakvom prekaljenom 
i izrađenom sistemu, koji bi mogao dokumentirati 





makar kakav viši kulturni stepen i makar kakvu 
višu društvenu svijest. 

Familijarni život zasnovan doduše na principi- 
ma islamske nauke prilično se udaljio svojim rri- 
mitiviznom, svojom malom etičkom podlogom od 
tih principa izrabljujući liberalizam islama i one 
izvjesne povlastice, kao poligamiju, brakorazvodnu 
slobodu i t.d. koje u dodirivanju ekstremiteta 
mogu da pogodoju kako najširokogrudnijoj i naj- 
slobodoumnijoj civilizaciji tako isto i najgrubljem 
barbarizmu do brutalnosti i do nemorala, Žena je 
namještaj u kući, stvar, koja se može čak i prodati, 
ako je to gospodareva volja. O kakvim pravima, o 
kakvom ljudskom pozivu, o materin:tvu, o čo- 
vještvu te žene nema ni govora, Ona ima samo jed- 
nu jedinu dužnost, da robuje gospodaru i da udovo- 
ljava njegovim prljavim instinktima, koji često puta 
nisu ni životinjski, nego upravo — zvjerski. Tu 
čovjek, koji živi u toj ženi, treba da zamre, treba 
se odreći samoga sebe, svoje duše, svojih najuzvi- 
šenijih poziva, svoga ljudskoga — ja, koje jedino 
zapravo znači život i ljubav za samoodržanjem u 
svijetu. Ta žena, kad se udaje, naliči, u obrnutom 
slijedu događaja, na onu divljakinju, koja mora po- 


“slije smrti svoga muža — na lomaču, jer njezina 


egzistencija bez njegove nema nikakve vrijednosti, 
jer je ona samo za njega stvorena, pa kad njega 
nema, ne smije više ni nje da bude, To je u zako- 

nima divljaka, koji su u ponešto blažoj i utješlji- 
vijoj formi postali i zakonima ovih krivih izopa- 
čenih sljedbenika islama. Ovakove sudbine. nije 
proživjela ni jedna zapadna žena, u ne znam koje 
mračnjačko vrijeme, pa makar koliko bila revolti- 
rana svojim stanjem i svojim inferiornim socijalnim 
položajem. I ta je sudbina u toliko gora, što je u toj 
ženi utučen svaki otpor, utučena svijest, utučeno 
ljudsko dostojanstvo. Ona tnpi i živi, vjeruje u sud- 
binu i misli, da tako mora da bude i da drukčije ne 
bi moglo mi u kojem slučaju biti i da je to samo 
po sebi razumljivo, kao što je razumljivo i to, da 
sunce sja, da kiša pada i da se vrapci na krovu 
— svađaju... 

Njezin je mozak tako skučen i njezin duh toliko 
sputan, da bi ona svaku revoltu protiv tako nečo- 
vječnog i bezdušnog stanja same sebe, smatrala 
bogohulstvom, pokvarenošću i vlastitom — sramo- 
tom, Njezino stanje naliči na život kukca u čahuri, 
koja je zlom sudbinom pala u močvarno tlo, i ma- 
kar sunce sja i budi se proljeće, ona nije kadra da 
se prokine, da izađe sama iz sebe i da poleti u 
prostor, u slobodu, u svjetlost... 

Poslije takovog familijarnog života, koji mora 
biti prvom oznakom i najprimitivnije civilizacije, 
nije potrebno ni govoriti o društvenom i kulturnom 
životu toga rastrovanog, rastrganog i ispremiješa- 
nog elementa. Dovoljno je spomenuti, da je u tim 
krajevima hajdučija, razbojništvo, pljačka, krvna 
osveta i t. d. i t, d, razvijena do tolikog stepena, 
da ugrožava ne samo život i imutak tamošnjih sta- 
novnika, nego često puta i samu državu. Istina to 
ne rade samo muslimani u onim krajevima, nego je 
čitava pokrajina preplavljena tom divljom antikul- 
turnom i antisocijalnom psihozom, koja ima u sebi 
i jednu političku pozadinu sa strane jedne slaven- 
ske susjedne države, kojoj ovako nemoguće stanje 
prilično konvenira, Tu je na djelu i jedna druga ose- 
bina ovoga elementa, koja se ispoljuje baš u toj 
gore spomenutoj rascjepkanosti, raznovrsnosti ple- 
mena i rasnoj konglomeraciji, koja ne će moći još 
za dugo vremena sačinjavati kakovo jedinstvenije 
tijelo, koje bi moglo postati uvjetom smirenja, rada, 
harmonije i kulture. 

Naprotiv Muslimani Bosne i Hercegovine, koji 
pripadaju isključivo slavenskoj rasi, sačinjavali su 
odvajkada svoje zasebno kulturno, političko i soci- 
jalno tijelo, svoju isključivo slavensku zajednicu, 
koja opstoji još tamo od bogumilstva i Kulina bana 
kroz čitavih sedamstotina godina, koliko to histo- 


rija imarodna tradicija — pamti. I to posebno tijelo 


živi u potpunoj izolaciji kroz cijeli taj svoj histo- 
rijski vijek i ono je u toj izolaciji izgradilo svoju na- 
rodnu kulturu # sačuvalo svoju slavensku psihu i 





slavenski karakter od svakog tuđinskog uticaja. 
Nakon islamizacije taj se elemenat duhovno: orijen- 
tirao prema Istoku, prema islamsko-arapsko-tur- 
skoj kulturi isto onako, kao što su se njegovi suple- 
menici Srbi orijentirali prema rusko-bizantijskoj, a 
Hrvati prema latinsko-germanskoj kulturi, Ali svi 
su ti dijelovi jugoslavenskoga naroda zadržali svoj 
rasni i nacionalni karakter, svoje običaje, svoje tra- 
dicije, očuvali svoje čisto slavensko porijeklo u 
njegovom primarnom, čistom i elementarnom ob- 
liku. Te razne duhovne orijentacije stvorile su samo 
raznolike utjecaje na jugoslavensku kulturu, a ti 
su raznoliki utjecaji isto što i sretno križanje rasa, 
koja stvara jednu novu, plemenitiju i savršeniju vr- 
stu. One nipošto nisu iskrivile ono zajedničko, pri- 
marno, onaj elemenat, iz koga su zamijesiti svi di- 
jelovi i sve čestice jugoslavenskoga naroda, One 
su samo njegovu kulturu učinile složenijom, opsež- 
nijom i općenitijom. 

Naravno da se u takim prilikama mogao bolje 
usavršiti i familijarni i socijalni i kulturni život, 
nego li tamo, gdje nije nikad mogla opstojati ni- 
kakva duhovna ni društvena zajednica. Tako isto 
i slavenska muslimanka živi u mnogo povoljnijim 
prilikama od svoje istovjerkinje u Makedoniji, To je 
plod šireg i slobodoumnijeg slavenskoga duha, uz- 
višenijeg i čovjekoljubivijeg karaktera, xoji je fami- 
lijarne i moralne principe postavio na zakone duše 
i na zakone zdravih neiskvarenih instinkata, koje 
može imati samo ovako sačuvana i nepomućena 
rasa, kao što je ova, koja je sve svoje vjerske i 
svjetske obrede postavila na bazu higijene i stvo- 
rila kult zdravlja, snage i moći, A te vrijednosti, 
koje su iznikle iz rase, iz prirode, jače su i potent- 
nije od svake prekaljene i pročišćene civilizacije. 

Jugoslavenski su muslimani učinili jezgrom svoje 
vjere ono, što je najviše pogodovalo njihovoj sla- 
venštini, čovječnosti i čovjekoljubivosti, Oni su isti- 
na zatvorili svoje žene, svoje sestre i kćeri u ha- 
rem, obukli su im nošnju, koja će im i vani u životu 
sačuvati tu haremsku formu, ali oni to nisu učinili 
iz sebičnosti, ka ošto to ni sam islamski običaj nije 
htio da učini, nego zato, da uzdignu kult familijar- 
nog života do najviše etičke i moralne tačke i da 
u jednom barbarskom vremenu, koje je na Balkanu 
vladalo sve do nedavnih dama zaštite svoj ideal od 
sviju nepodopština, koje sa sobom nose turbulent- 
ne prilike i ratničke najezde sa sviju strana, 

Ali u slavenskom muslimanskom haremu nije se 
mogla razviti poligamija, koja je baš u čitavom 
islamskom svijetu unazad šest stotina godina, ot- 
kako islamska nauka stoji na jednoj mrtvoj točci, 
zauzela takve dimenzije, da je ubila ugled ne samo 
islamskim narodima, nego i samome islamu. Više- 

ženstvo i hareme u tome smislu imali su samo tu- 
đinci, turski namjesnici, paše i veziri, od kojih su 
se na svakome koraku klonuli slavenski muslimani, 
što više s njima se krvarili i klali, samo da očuvaju 
svoj rasni i narodni individualitet. Slavenska je 
muslimanka uživala potpunu zaštitu sa strane muš- 
karca, za njezinu su se čast, za najmanju povredu 
te časti, žrtvovali životi, kao ništa. I baš taj osjećaj 
*. žrtvovanja za čast muslimanske žene je razvijen do 
tolikog stepena, da je on prenesen ne samo na 
rođenu krv ili na krv svoga susjeda, odnosno su- 
građanima, nego općenito na svaku muslimansku 
ženu, na sam princip, koji brani njezinu čistoću, 
moral i etiku, A to je opet dokazom, u kakvim se 
osebinama razvila civilizacija slavenskoga musli- 
mana, 


Posve je logično, da je u takvim prilikama i mu- . 


slimanska žena imala veću samostalnost, u kojoj 
je do maksimuma mogla da razvije sve svoje žen- 
ske vrline, svoje materinstvo svoje ženstvo i svoje 
žensko ljudstvo. Unutar familije bila je ta žena fak- 
totum, apsolutni gospodar, Njoj je povjereno uzga- 
janje djece, kućna ekonomija, dostojanstvo familije, 
koje je ona čuvala i podizala isključivo svojim vr- 
linama i svojim društvenim i ljudskim kvalitetama. 
Muž je bio radnik ili borac, on se brinuo za mate- 
rijalni i ekonomski napredak svoje familije, a sve 
drugo je ostalo na ženi, A ta je žena bila ne sam? 
stup svoje familije, nego i važan faktor opće narod- 
ne kulture, Sve one vrline, osebine i prednosti, koje 
ima član toga društva, sve su to njezine zasluge i 
njezino sjeme, Ona je usadila u duše musliman- 
skoga svijeta poštenje, pravednost, čovječnost, sa- 
milost, istinoljubivost, iskrenost i toliko izrazito 
ženskih vrlina, koje se na prvi pogled raspoznaju 
kod svakoga slavenskog muslimana, Osim toga ona 
je stvorila 1 svoju zasebnu žensku kulturu, svoju 
poeziju, koja se ljepotom i čistoćom ističe nad či- 
tavom narodnom poezijom cjelokupnoga jugosla- 
venskoga naroda, 


Ali u svemu tomu ima jedan velik i sudbonosan 
nedostatak, ako to društvo i tu ženu promatramo 
sa stajališta savremene i opće ljudske kulture i ci- 
vilizacije. Sve te vrline i taj moral i ti etički prin- 
cipi i ta samorodna interesantna muška i ženska 
kultura, sve je to ograđeno u neke male i nepristu- 
pačne granice, koje su u historiji imale toliko za- 
sluga, da su očuvali svoj narodni i rasni karakter, 
ali danas gube svoju vrijednost i svoje pravo zna- 
čenje. Danas kad se sve male, uske i ograđene so- 
cijalne i kulturne forme razgrađuju, proširuju i po- 
primaju veće konture, opsežnije dimenzije, danas 
to društvo stoji na istim onim principima, na kojima 


je stajalo i prije nekoliko stotina godina, i ne miče 
se ni koraka dalje, A taj zastoj kao da ima nešto 
zajedničko sa samom islamskom naukom, koja se 
u svoje vrijeme podigla do neslućenih visina, a da- 
nas se ukrutila na jednom mjestu kao mrtvac, Dok 
su druge vjerske nauke proživjele toliko razvojnih 
faza, dotle je sam islam skoro kroz šest stotina go- 
dina mirno počivao i služio turskoj militarističkoj 
ekspanzivnoj snazi, da se razvije do apsurdnih i ne- 
prirodnih granica, Ono duhovno, ono opće ljudsko, 
što sačinjava jezgru sviju velikih vjera, to je ostalo 
u njemu zapečaćeno i nije se razvijalo tamo od 
propasti arapske kulture u kojoj je i islamska nauka 
našla već priređen grob. Tako su i islamski narodi, u 
koliko nisu tih kvaliteta imali u svom rasnom ele: 
mentu, ostali izvan svake veće kulturne premoći, 
koja bi u svakom vremenu i u svakom položaju od- 
govarala svima duhovnim i društvenim potrebama, 

Pa tako je i s jugoslavenskim muslimanima, koji 
u današnje vrijeme nijesu vrsni da i na kakav na-' 
čin orijentiraju svoje kulturne i socijalne tekovine 
prema novom vremenu i novim potrebama, Što 
više oni se svom svojom primarnom i elementar- 
nom sviješću bore protiv tražbina današnjega vre- 
mena i čuvaju svoj mali beznačajni okvir, svoju 
izolovanu izvanljudsku formu na štetu one velike 
opće forme, u kojoj bi mogli razviti sve svoje spo- 
sobnosti, svoje osebine i svoj individualitet do bez- 
graničnih sveljudskih okvira, Njihova je žena i da- 
nas zatvorena u četiri kućna zida i posve izgub- 
ljena za javni život i javno društveno i kulturno 
djelovanje bez čega je svaka ljudska individua osu- 
đena na osiromašenje i na moralno i materijalno 
propadanje. I premda taj zatvor nije u tako stro- 
gim granicama, kao što je bio u prošlim vremenima, 
on ipak sputava svaku produktivnost i svaku jav- 
nu zaradu muslimanske žene, bez koje u današnje 
vrijeme ne može egzistirati nijedan stalež, a kamo li 
građanski i težački, 

Kakve sve posljedice može imati takav način ži- 
vota, to može da pojmi svaki familijaran čovjek, a 
osim toga jasan primjer nam za to pruža baš sav taj 
muslimanski jugoslavenski elemenat, On je danas, 
poslije agrarne reforme, potpunoma osiromašio, 
Stegnut u svoje male društvene granice, u kojima 
je čitava jedna njegova strana spriječena od svake 
zarade, on se ne može da krene, ne može da uzdrži. 
ravnotežu, nego pada sve dublje i dublje u siro- 
maštinu, u kojoj je penj grob svakoj vrlini i 
svakome moralu. 

Ali već se miksa jedna nova snaga, nova 
generacija, koja iz dana u dan raste, i koja će jed. 
noga dana bez ikakvih obzira, bez ikakvog senti- 

mentaliteta raskinuti s tim strašnim smrtonosnim 
tradicijama i osloboditi i duh i tijelo muslimanskog 
građanina i muslimanskog seljaka i povesti ga 
ravno evropskoj civilizaciji čovječanstva i kulture, 
Kod te generacije ima jedna karakteristična, čisto 
orijentalna crta koja je nekada u nekoliko godina 
preobrazila čitav japanski narod, a danas turski, a 


ta crta goni naglom upravo ekstremnom napretku, 
koji je glavna značajka kod sviju zdravih i saču- 
vanih naroda, 

U toj crti i u toj značajki moderne muslimanske 
generacije leži čitava budućnost jugoslavenskog 
muslimanskog elementa i jugoslavenske musliman- 
ske žene. 


ONOJ, KOJA DOLAZI 


Ti si unijela radost u sveti gaj. Sve krošnje i 
cvjetovi, koji čekahu svijetlu zraku sunčanu, 
sad su obasjani radošću Tvojom, Radosni pogledi 
Tvoji leprše svetim gajem i trepću u božanskoj 
harmoniji kao žice nevidljive harfe: Tvoji svijetli 
pogledi pjevaju gajem i tumaraju pod hvojama ma- 
slina. Ti si malo sunce radosti! 

Zašto si pomutila tišinu svetoga gaja? ' 

Ti neznana i dobra prišla si na sveto tlo, Tvoje 
noge pokročile su njivama mojim, Ti si smiješkom 
u očima, a radošću u srcu raspjevala rasplakane 
ptice i cvijeće, Ti neznana i dobra stupila si kao 
kraljica u moju svetu livadu tuge i pred bijelu ku- 
ćicu žalosti, 

Uniđi! 

Pred pragom prostro sam sve ćilime izatkane 
radošću i tugom, veseljem i žalošću, pred vratima 
prosuo sam sve svoje mirisno cvijeće i zapalio 
zublju mira i prijateljstva, 

Uniđi! ' : : ' 

Na stolu mojem mirišu dunje ljubavi i djetinj- 
stva. Kućica je moja prazna i čeka, dok navre u 


nju mirisna plima s pjesmama i cvrkutom Tvoje 
suite. Oko kuće cvate cvijeće, a loze vijonoge 
ovijaju stupove doksata, Kućica stoji sama u sve- 
tom gaju i gleda radosnim prozorčićima u šareni 
svijet. Vrata i zidove okitio sam najradosnijim mi- 
slima, i sva kuća i livada tek je odraz moje rado- 
sti tihe, koja kao psalam gori Tebi u slavu. Zapalio 
sam sve zublje svojih žrtvenika, sakupio sam sve 
mirise i pjesme s livade svete i zlatnom kadioni- 
com radosti blagosiljam put, kojim ćeš doći, ,. 

Tvoji prsti bijeli radost meni nose, Oni su ma- 
lene tipke, što sviraju radosne melodije. I Tvoje 
oči pune dobrote nose u svojoj dubini radost Tvoje 
duše, Ljubim Tvoju dušu radosnu, iskrenu i dobru. 
Ljubim — — — . 

— — — Cvijeće se sagiblje, a zeleni putić se 
savija i smiješi pun ljubica i visibaba mašući svojim 
šarenim krunama i pozdravljajući Te, Ptice lete 
s moga ramena na putić i zovu Te nečujno kao i 
moj šapat: 

Dođi! 

Davorin M. Robotić 


HANS VAN ORELD: PJESME 


PRED ODLASKOM. 


K““ odem, na svakoj strani 
u sobi, pred vratima 
svuda 

prosut će se komad mog nemira 
radosti i svijetla . 
i blijede će pružati 

ruke, 


Zatim će mi postati 

sve to 

daleko i nepoznato: 
staro pokućstvo, prozori, 
hodnici, kuće i svijeće 


pred odlaskom, 


ONA. 


Prijatelji, nje nema. ,, 
A ona je mogla da mi da 
dušu 

izgubljene mladosti, 


Uza me je prošla 

znam, 

jer nedavno je bilo, 

a sada hodam neprestano 
neumorno 

i mislim, 
kako bi bilo lijepo, 

da zauvijek zaspem s toplim 
sjećanjem, 

NOVIJA SLOVENSKA UMJETNOST. 
Braća Kralj. ' 


Kada je dr, Izidor Cankar na onim svojim duhovitim i 
gracioznim posjetima upitao Riharda. Jakopića,. oca: moder- 
nog slov, slikarstva, o njegovu značenju u slikarstvu kao 
pjesniku boje, tada mu je taj danas sijedi simpatični starac 
odgovorio ove riječi tako značajne po čitav kasniji razvoj 
novije umjetnosti: »Kad sam čitao Markove: riječi; Moćniji 
od mene dolazi za mnom — — — Ja sam vas krstio vodom, 
on će vas krstiti sv. Duhom; — u duši su mi se porodile mi- 
sli i čuvstva i ta sam nastojao da izrazim, Pa kako da ih 
drukčije podam nego bojama? Za Hristom zalazi sunce, i 
ako sunce prouzrokuje razne efekte svijetla i boje, ja ne 
mogu ništa zato. Bivstvena je u slici misao — tu se spaja 
staro i novo. doba — i ta me ije sama _ vodila u rađu«. 
GObisk i«: 58. str.), 


Te riječi jasno dokazuju, da se duh novih vremena jako 


osjeća, da su to. momenti, kada nove generacije mladih duša 


teže za novim stazama i za putovima dosada još skrivenim 
i nepoznatim. Neki između samih impresionista ostavljaju 
objektivnost boje i prelaze u subjektivizam i simboliku, Već 
smo na putu, da uđemo u novu apstraktnu umjetnost, koja 
teži za izrazom umjetnikove misli, a ne će da bude prosti 
odraz objektivne naravi, To je vrijeme, kada ta generacija 
mladih osjeća, da je težište čovijeka u čovjeku samom, a ne 
u objektivnosti vanjskih momenata, 


Sve ono, što se posljednjih godina demonskom nekom 
snagom svalilo na naša osjećanja, na naša mišljenja, stvorilo 
je drugi duh u generacijama onih, koji su se tek uputili, duh, 
koji je težio za nekim neodređenim, novim, neobuhvativim, 
Ta generacija dinamična u svojoj revolti protiv sve učenosti 
i uobičajenih formula, letjela je zakrvavljena u grču i 
boli naprijed, Ne obazirući se na tekovine prošlosti, sumnja- 
jući u vrijednote jučerašnjega, ona je težila za individual- 
nošću, za originalnošću, Ta velika težnja za beskrajno no- 
vim, za dosada neizraženim rađala je katkada groteske, 
ekstravaganse, Njezin je izraz bio iskrivljen nejasan, izre- 
zuckan: I cijeli taj izraz, koji je nastojao u traženjima tih 
vremena, pa kolikogod on bio možda i eksces, pa kolikogod 
nas on sjećao Faraonovih dana i freska iz katakomba, nije 
dokazom umjetnikove impotence, njegove anemije i kašlju- 
cave bolećivosti — ne negiram, da i to katkada može da 
bude! — već je to baš ona karakterna gesta ove epohe, ovih 
dana. ' 

Cijelo se to raspucano polje opaža još i danas svagdje 
oko nas, Pa ako je ova mladost svježa i snažna otišla po- 
slije pada i krvi nekud, kuda se po svim pravilima zdravog 
suđenja nije moglo otići, nije kriva ona; ona je nasuprot 
snažna, jer je nastupila vedro sa svim svojim zvijezdama i 
uputila se ciljem, kojemu neminovno mora stići, — A u 
nas, kao svagdje, postoji još uvijek barikada zasukanih pred- 
rasuda, postoji još uvijek onaj dobar burgmester i domaći 
čovjek, koji se ne može nikako snaći u tom miljeu iskriv- 


GAO OMVAAXOXGXOXGXG 





ljenih, polutamnih, sušićavih tipova, slomljenih, zakrvavlje- 
nih venera, On traži još uvijek narav, anatomiju, perspek- 


tivu, proporcije, prostor i risanje, i kada to naravski ne 
uspijeva naći, onda reagira. I taj jaz, koji je nastao nastu- 
pom mlađih, postoji još uvijek, On živi u jednima i drugima. 
Na jednoj strani stoje falange onih, koje tima osuđuju svaku 
umjetnost, na drugoj mladost, koja i čezne za novim izrazom: 
svježa i buktava, 

Nastup i razvoj novije umjetnosti u Sloveniji nastaje pa- 
ralelno nastupom i razvojem u literaturi, "Na jednoj strani 
stoje prvi obretnici novoga stila i smjera u slikarstvu, to su 
u prvom redu: braća Kralj, Veno Pilon, Božidar Jakac, pa 
drugi manje značajni, Na drugoj u literaturi Podbevšek, 
Miran Jarc, Anton Vodnik i drugi, u muzici Marij Kogoj, pa 
Škerjanc, Iste prilike, koje su pred dvadeset godina na- 
stajale nastupom impresionizma u umjetnosti, a u literaturi 
nastupom Cankara i Župančića: onda, kao i sada, mlađi ni- 
jesu. shvaćeni, oni su napadani i ponižavani, za impresio- 
nizma traže priznanja u tuđini, danas se bore i ostaju kod 
kuće, jer uza sve suprotnosti postoji ipak neki izvjestan 
smisao, koji je kroz to vrijeme od prvog obreta do danas 
stvoren, ' 

Mlađi nastupaju snažno: traže apsolutan prekid s impre- 
sionizmom, osjećaju se toliko individualnim, da ne trpe 
nikakove veze sa starijima. 

U literaturi tragiku rata, krv i grč posljednjih godina 
iznosi. Podbevšek, dok na suprotnoj strani, kao sveta i tiha 


 rezignacija skrušenja i vjerovanja stoji duboko spiritualna 


lirika Antona Vodnika, U muzici Kogoj podava osjećaj, čuv- 
stvo, krik na čisto ekspresivan način ili bolje. eksptesionis- 
tičan, Dok nas mekoća L. M. Škerjanca sjeća lirizma s Jak- 
čevih: grafika, Jakac stoji u istom razmaku, u kojem stoji 
prama pjesmama Antona Vodnika, Ista protanjenost osjećaja, 


U umjetnosti razvojno dolaze prvi po redu braća Kralj, 
uz njih Pilon i Jakac, — Nema sumnje, da su Braća 
Kralj prvi između mladih, koji su revoltirali impresioniz- 
mom i našli čisto nove putove, po kojima bi morala da se 
kreće nova slovenska umjetnost, 

Njihov je nastup, osobito starijeg brata Frana, bio u za- 
četku tako jasan, da se moglo opaziti, kako se kontakt sa 
starijom umjetnošću prekida i novi smjer otkriva, 

France Kralj,“ kolikogod bio đak Bukovca u Pragu, 
za neko vrijeme i đak akademije u Beču, ne nosi kao ni nje- 
gov brat Tone — koji je učio kod Studesa u Pragu — ni- 
kakovih znakova škola. Oni su obojica već tada osjećali, da 
se može poći i drugim stazama, ne onima, koje im je škola 
pokazivala, Njihov je nastup (g. 1920.) irapirao, onako fra- 
Pirao, kao i nastup Pilona Vena. Oni obojica sada žive u 
Ljubljani: u neprestanom su i žilavom razvoju tako, da se 
niti sada ne zna, kamo će zakrenuti, Pa i ako su sada mo- 
mentano u zastoju, to je znak, koji predskazuje nove evo- 
lucije, 


*) Rodio se prvi god. 1895, drugi god, 1900. 

France je upočetku bio od jakog upliva na mlađeg brata, 
međutim je danas Tone našao svoj potez, koji ga dijeli od 


brata, iako ta diferenca nije tako duboko, ma kolikogod se > 


to nastojalo dokazivati, Dok je France više simbolist, koji 
se u posljednje vrijeme bacio na filozofiju i zašao u meta- 
fiziku problema, dotle je Tone više vizionaran, pun mistike 
i religijozne tajanstvenosti, više pjesnik, pun ćuta i topline; 
mislim u intonaciji boje. Ali uza sve to on zna da češće zađe 
u racionalizam, koji je bitna značajka starijega brata, i da se 
s njim u podavanju linije i izraza tako spoji, da ih je teško 
razlikovati. Njihovu su umjetnost nazvali futurizmom, ali 
ona to jasno nije. Pogotovo nije to onaj futurizam poznat 
po Marinettiu, Može da bude ekspresionizam i to u iz- 
vjesnim momentima, Jer ako je ekspresionizam umjetnost 
geste, ekspresivne linije, onda bi obojica bili katkada i pre- 
više daleko od ekspresionizma. Nema sumnje, da je ova nji- 
hova revolta više plod samonikla talenta i rezultanta jake 
borbe duha, koji teži da se izrazi. I to individualno izrazi; 
ne po receptu teorije ili pokreta, 

Primjećivali su im uticaje Meštrovića, Hodlera i Klimta, 
ali to nije opravdano. Kad je riječ o Meštrovićevu uti- 
caju na umjetničko stvaranje braće Kralj, onda je taj uticaj 
onog značenja, kojeg je Meštrovićevo djelo bilo uopće po 
čitav razvoj jugoslavenske umjetnosti, Meštrović je rezul- 
tanta naših rasnih zahtjeva, koji su se u lirici izrazili već 
davno u narodnoj poeziji, dok su svoj plastički izraz dobili 
tek sada podan u prvoj periodi Meštrovićeva 
stvaranja. I razumljivo je, da.historija naše umjetnosti kod 
pojave: Meštrovića bilježi jedan duboki potez, koji nas je 
pomaknuo i skoro bacio za toliko unaprijed, tako da su 
nove generacije jednim sasma prirodnim procesom otišle 
njegovim stazama: degerirajući njegove vrijednosti ili po- 
davajući ih kroz spektar svoje individualnosti na obrnut i 
promijenjen način. 


genijalno 


Dr. F. Stelć, jedini koji je ovoj najnovijoj struji slovenske 
najmodernije umjetnosti, podao jasna obilježja i pravih shva- 
ćanja, rekao je u svojoj študiji »Slovenska moderna 
umjetnost«, o braći Kralj ovo: Umjetnička revolucija u 
nas usko je spojena s braćom Kralj. Kada su nastupili u Ja- 
kopićevu paviljonu, njihovo je odjeljenje navuklo na sebe 
jaku pozornost i izazvalo živahnu diskusiju pro i kontra, koja 
još niti sada nije dovršena.., Pitalo se, kakav je nji- 
hov odnošaj prema prirodi, da li je ta umjetnost znak 
zdravlja ili je to kulturna degeneracija? ,,, Međutim umjet- 
nost braće Kralj radi svojeg poleta i snage zauzima važno 
mjesto u kulturi sadašnjosti, Oni rade hitro i mnogo i pri 
iome žive. U tome ima mnogo dobra... čini mi se, da na 
njima, Jakcu i Pilonu počiva razvoj naše umjetnosti«. 
— Nema sumnje, da je ova umjetnost uspjela da ostvari ono 
slovensko rasno. Kao primjer dostatno je navesti France- 
tovu »Seosku svadbu«, pak »Jeh, jeh, zmrznila sem«, »Na 
Korinju«, i čitavu seriju škica sa sela, a da ne spominjemo: ilu- 
stracija Lovrenčićeva »Frentarskog Študenta«, gdje je podan 
pravi onaj slovenski tip u svojoj iskrenosti i naivnosti, Te 
ilustracije, koje su tada objavljivane po slov. revijama, po- 
buđivale su osobitu pažnju i simpatije, Poslije toga nastaju 
simpatične i jednim ishinjenim ukusom izrađene ilustracije 
Bevkovih pjesama (tri knjige), i jedno od najtipičnijih ilu- 
strativnih djela Kralj Matjaž, gdje je France pokazao svoju 
umjetničku individualnost i shvatanje u samosvojnoj, ori- 
finalnoj kaligrafiji, kojom je ispisana cijela zbirka te ilu- 
stracije, N. 

France je međutim otišao dalje u svojem slikarstvu i 
kulturi, Mučen problemima zašao je u simbolizam, u višu 


sferu, u neku potpuno. cjelovitu apstraktnost, oslobađajući se 
pri tome potpunoma materije i one predmetnosti, koju na 
svakom koraku nastoji zgnječiti. On postaje duboko re- 
ligiozan, već u početku u svojoj »Madonni«, gdje je pot- 
punoma skršena materija kamena, To pa ona »Magda- 
lena«, gdje je izražena sva duboka tragika grijeha, iskuše- 
nja i oprosta u onome pogledu, koji nas sjeća Fra Ange- 
lieovih anđela. I sada mi je potpunoma jasno, kada mi je 
France u svojem ateljeu govorio, da je za njega starokrš- 
ćanska umjetnost uvijek novost, i da u njoj susreće vječno 
otvoren put novim traženjima. On je protivan svakoj teh- 
ničkoj cizeliranosti, ukočenom akademizmu i parfimiranom 
larpurlartizmu: on u katakombama, u gotici otkriva iskrenost 
i nenategnutost sebi prirođenu, 


A njegov brat Tone u svojoj »Golgoti« ili »Svetome 
Pavlu« prelazi u vizionarnost gotike, njegova su »Ras pe la« 
vječno u takovom raspoloženju, Oni obojica vole Fra An- 
Selica, njegove rajske anđele, koje je opet na svoj način 
France divno i simpatično prenio na svoju »malu pla- 
stiku.« I kad sam ih na svojem pohodu upitao, koji je tome 
uzrok i odakle im toliko religioznih motiva u njihovoj 
umjetnosti, France mi je tiho odgovorio: 

— »Vanjski povod leži u našoj odgoji. Pak to je nekako 
opće ljudsko — — — Dolaze časovi, kada čovjek i ne može 
govoriti nego samo molitvom«; a Tone je nadodao: 

— »Svaki je čovjek dijete; u svojoj najdubljoj intimnosti 
dijete, I najveći umjetnik,« ' 


Danas je France otišao putem potpune mislene simbo- 
like i «posljednje njegove freske u »Akademskom domu« 
nijesu nego plod jednog mišljenja, jedne filozofske pozadine, 
koja nije skeptična, jer je kršćanska, koja nije ubitačna, 
jer nosi u sebi podlogu jake religioznosti, Tu je na freskama, 
koje je nekakav resume čitavog njegova rada (Stele) podao 
simbole: filozofije, umjetnosti, teologije i prava, pa poezije 
i pedagogije. Zamisao tih simbola tako udara po originalnosti, 
da dostatno pokazuje njegovu snagu i umjetničko shvaćanje, 


Tone je znao katkada otići za stopama bratovim i to je 
možda oslabilo njegovo mistično —  vizionarno raspo- | 
loženje, koje ne trpi intelektualizma, prirođenog starijem 
bratu. Tako je »Strto Klasje«, kolikogod to bila ori- 
ginalna zamisao, riješena u tragizmu, koji nas sjeća možda 
i previše literarnog pesimizma, više je neki kompromis 
mozga i čuvstva. I »Glad« grč svih težnja, boli i patnje, 
izraz je jedne mladosti krvave i teške, koja razara i pro- 
testuje, i konačno u pobuni i u grižnji umire. I zato je 
Tone daleko simpatičniji u svojim »Raspelima«, i svojim os- 


 novama za crkvenu umjetnost podaje opet djelo čisto 


umjetničkog stvaranja, = Tako je njegovo najnovije djelo 
»Pasio« od dubokog dojma sa svojih deset simbola, 
koji teku tako krasno po invenciji i poetski podanom izrazu. 
To je posljednje djelo pokazalo, kako je Tone Kralj na putu 
da se razvije u slikara jačih pretenzija i snažnije kvalitete. 
»Passio« je ciklus tako snažnih motiva, koji ovoj epohi sli- 
karstva podavaju još jednu čudniju notu, I mi se nalazimo 
u momentu, kada ovaj simbolizam, izražen u formama, koje 
su slomile sve anatomske pravilnosti, postaje sve to češće 
jedna od karakternih gesta sadanjih umjetničkih zahtjeva i 
svjedoči nam, da smo u dobi, koja nas po svojim težnjama 
sjeća El Grecovih dana, pa još prije sredovječnih tipova 
i lica. ' 

Moderno ispitivanje i čežnja, da se ostvari sredovječna 
umjetnost, prouzrokovalo je, da slikar uskrisuje ovu težnju 
nazvanu »barbarskom«, da se uči na početnim izvorima pra- 

umjetnosti. nekulturnih naroda, Posmatrajući taj razvoj s či- 
sto umjetničkog stajališta on ne pokazuje nazadak već upu- 
ćivanje k napretku, ovo je prelaz, preko kojeg se moralo 
bezuvjetno još prije proći, da se dođe i do antike i do re- 
nesanse i do svih poznijih umjetničkih struja, Pa ma koliko- 
god ova umjetnost bila revoltna i puna bunta, ona u svojem 
nastanku nosi potez one dobe, koju najjače obara i protiv 
koje se ponajviše bunij i budući će historici umjetnosti 
i oni bez duha, pa i oni duhoviti, stvoriti onaj dosljednji 
vez i pronaći, da je ova epoha jedna između tolikih tačaka 
na tom dugoljastom i šarenom nizu, 


Ta već i sami dostatno osjećamo, kako nas je Cezanne 
naučio da shvaćamo Greca, preko Maneta, došli smo do 
Tiziana, kubiste su nam i nehotice otkrile Montegnu i Signo- 
reelia, Meštrović znam pokazuje sjaj i snagu velikog stila, 


Simbolika mistički izražena u cijeloj umjetnosti braće 
Kralj, pa. velika težnja arhitekta Plečnika, da se u arhitekturi 
ubije potpuni utilitarizam baziran na čisto materijalističkoj 
podlozi, a za uskrisenje duha i idealnoga, koje ne smije 
ograničavati proračun trgovačkih poduzeća; jasno pokazuje 
kako predstavnici novih vremena odabiru putove i staze, 
koje nas tješe — — — 


Ovdje u ovoj zemlji, gdje je »religija jedna duševna po- 
treba« (K, Strajnić) osjećamo jako tu težnju za ostvarenjem 
jedne religiozno-mističke struje u umjetnosti, 


I slučaj braće Kralj prvi je i najrječitiji umjetnički fakt 
tih zahtjeva! 


Ljubljana, Bogdan Radica. 


DVIJE KNJIGE PJESAMA. 
Žarko Vasiljević: Šaputanja. 


Očito mlad pjesnik Žarko Vasiljević još uvijek živi s onu 
stranu materije u onoj izvjesnoj plinovitoj atmosferi, u kojoj 
ose javlja svaki izrazitiji talenat, koji. još nije pronašao .svoj 

stalan, ukrućen pjesnički izraz ni svoju izrazitu dovršenu 
formu, koja pod konac prelazi u smirenje u maniru, ali ne 
u lošem smislu ove riječi, Pozitivna strana njegove poezije 
i jasan. dokumenat njegova talenta leži u dosljedno prove- 
denoj liniji te plinovite i irealne poezije s. onu stranu stvar- 
nosti, u intezivitetu spirutalnog preživljavanja sviju osje- 
ćajnih edemenata, koji su zapravo jedini pravi i zakoniti 
materijal čiste poezije i na koncu u kratkom efektnom slo- 
“bodnom stihu, koji zvuči čisto i plemenito, kao da je od 
metala. Kao ilustracija njegove poezije neka posluži ovo 
nekoliko citata: 


Samo je ono java, ' 
Što na dnu mojih zaklopljenih zena 
Kleči pred dušom mojom 
Kao pred Hristom Magdalena, 
' A ostalo je tek oblik, potez ili fraza... 


Stihovi su traženi i pronađeni pretežno u intelektualnoj 
strani Vasiljevićeva pjesničkog bića, ali baš ta karakteristika 
dokazuje, da je on još uvijek u traženju, u formiranju, a 
kod toga psihološkog procesa svakoga umjetnika surađuje 
ponajviše njegov intelekat, mozak i duh, a manje intuicija 
i pjesnički instinkt, koji su kod svakog mladog pjesnika još 
uvijek nepoznati materijal, koga treba istraživati ispitivati 
i otkrivati A da gosp. Vasiljević ima talenta, to samo 'do- 
kazuje njegova pjesma na strani 35, 


Ja ne znam, šta je sve skriveno u meni, 
Ali kad noć, nebo i ja 

stojimo zaneseni 

i gledamo jedno drugo 

i dugo, dugo 
slušamo pjesmu svemirskih litija, — 
meni se čini 

da smo u tom večnom svečanom skladu 
i noć, i nebo, i ja 

jedno isto; 

i da se iz nas večno mladi 

rađaju mirijadi : 
svetova, 

ljudi, dece, žena, 
sa čežnjama dalekim 


i pjesmama. 


I tako noć, nebo i ja 
stojimo zaneseni 
u skladu svemirskih litija, 


To je već sređenija, punija i zaokruženija pjesma. Mogla 
bi poslužiti kao tip i kao model, iz koga će se kasnije raz- 


viti konačni i smireni pjesnik Žarko Vasiljević, 


“|, Hamza Humo: Grad rima i ritmova. (Pjesme) 


Ima nešto u poeziji bosanskih pjesnika; što struji iz tajne 
samoga jezika, iz misterije, koja počiva u značenju riječi, u 
zvuku, u položaju njihovu i u onom skupnom zajedničkom 
značenju, koje daju sve te vrijednosti zbijene u jedan grč 
i u jednu točku, Kod njih je verbalistika razvijena do glav- 
nog umjetničkog elementa, koji je često puta u njihovoj 
poeziji i jedina pozitivna vrijednost, 

Te oznake jake verbalistike, nestilizovane i neproživljene 
odaje i poezija Hamze Hume, koja je uza sve to stvarana 
s očitim poletom, simpatičnom iskrenošću i kristalnom je- 
zičnom ljepotom. Hamza Humo je jedini pjesnik, koga su 
dali muslimani Bosne i Hercegovine, ia kome će se, bez 
literaturi . progovoriti koja zna- 
čajnija riječ. Drugo sve živi još uvijek u predromantičnoj 
periodi, koju su već davno proživjeli svi dijelovi našega 
naroda bez razlike vjere i plemena, Potrebno je samo, da g. 


tendencije moći u našoj 


- Humo preraste svoju tradicijama zatrpanu sredinu i da svoje 


pjesničke. i umjetničke ideale upravi tamo prema Evropi, 
prema višem i savršenijem obliku umjetnosti, g kojim će se 
moći računati i u ostalim sredinama izvan te male skučene 
muslimanske sredin,e i čija će vrijednost ostati trajna, usta- 
ljena i nepokolebiva, ' 

Iz njegovih pjesama još uvijek izbija Šantićeva roman- 
tika, po koja Šantićeva fraza, ali ne i ljepota Šantićeve 
poezije, premda je formom ipak nadmašio svoj uzor, To ne 
znači ni minus ni plus, nego jedino konstataciju, da $. 
Humo još nema svoga ideala ljepote, svojih staloženih umjet- 
ničkih principa i svoga konačnog vjerovanja, bez čega se i 
ne može. dati-izrađena i dovršena poezija: 


Plavi se večer, 
Vaskrsavaju svetla 

. i velik crven mesec 
ko krvav čuvar nad našim gradom bdije. 


To je forma slobodnog stiha, koja ima mnogo ritmičkih 
i muzičkih odlika, kakve nisu mogli dati stariji pjesnici ve- 
zani rimama i određenim brojem slogova. Ipak je glavno: 
svega se osloboditi i poći sam za sobom kao za mesijom, 

U tome leži tajna velikoga uspjeha, a onoj sredini, u kojoj 
& Huma živi, potrebno je, kao ni jednoj drugoj, velikih, od- 
lučnih i jakih, koji će donijeti novo slovo iz novog i nepo- 
znatog svijeta, iz svijeta koji nosi u sebi toliko silno ne- 
načeto blago. 

' A, Muradbegović. 


SHAKESPEARE I NAŠA NARODNA PRIPOVIJETKA, 


U prvoj svesci »Hrvatske narodne šale« (Zbornik hr- 
vatske šale broj 1.), koju je. pred malo vremena izdala 
»Matica Hrvatska«, urednik te sveske (Josip Pasarić) ispo- 
ređuje u posebnom poglavlju poznatu narodnu pripovjetku 
»Dram jezika« i Shakespearova »Mletačkog trgovca«, pa tu 
pominje, da ima još jedan tako naočit slučaj čudnovate 
sličnosti između hrvatske narodne umotvorine i Shake- 
spearea, a to je narodna pjesma »Izgovor«, koja »po osnovnoj 
misli i razvoju čina, pa i po nekim značajnim izrazima vrlo 
nalikuje znamenitomu . petom “prizoru trećega čina Shake- 
speareove tragedije »Romeo i Julija«.« Ta je pjesma štam- 
pana u Ill, svesci »Narodnih pjesama«, koju je god, 1848, 
izdao Lavoslav Župan u Zagrebu, a na slačnost je prvi upo- 
zorio S, C, Morski u časopisu »Iskri« god, 1885. br. 3. i 4. 
Vrijedno je napomenuti, da tu istu pjesmu donosi i zbirka 
»Hrvatskih narodnih pjesama i pripovjedaka iz Bosne«, koju 
je skupio i izdao na svijet Kamilo Blagajić uZagrebu god, 
1886., samo što je pjesma u Blagajićevoj reviji za jednu 
strofu kraća, pa i u sadržaju pokazuje neke razlike, 

Ali nešto drugo hoću još da istaknem, U pomenutoj Bla- 
gajićevoj zbirci imade pripovijetka, koja također sadržava 
romički motiv, što ga je Shakespeare upotrijebio u jednoj 
svojoj komediji, Pripovijetki je natpis »Bekri Mustafa saruje«, 
a sadržaj joj je ukratko ovaj: Bekri je Mustafa grdna pija- 
nica, no licem i stasom vrlo nalik na cara, Kad je car jednom 
htio nepoznat proći carstvom, a da za to vrijeme netko, 
koji bi mu bio sličan, zasjedne na carsko prijestolje, sluge ne 
nađoše nikoga doli Bekri Mustafu, koji je pijan hrkao na 
buništu, Ne bi druge, sluge digoše Mustafu, obukoše u carske 


haljine i posjedoše na carsku stolicu, a car se obuče u: 


derviša i pođe u svijet, Dašto Mustafa se vrlo začudio, kad 
se, probudivši se, našao u sjajnoj palači, u varoškom krevetu, 
a pod njim sluga, paše i veziri — sve mu se klanja sve 


drhće pred njim, Ali on se brzo snašao. Kad je car, on će. 


i carovati, a to je izvrsno umio: jeo, pio, svetio se svojim 
dušmanima, — mehandžijama i aščijama, koji su ga nekad 
bacili na ulicu, kad. nije imao para — i lagodno spavao na 
carskom mekom dušeku. Tako je trajalo četrdeset . dana. 
Nakon toga vremena vrati se car kući, Mustafa je opet pjan 
ležao i spavao. A sluge ga obuku u njegove stare haljine i 
odnesu na isto njegovo bunište, — Da se oslika iznenađenje 
Mustafino, kad se opet našao onako odrpan i ubog, to je na- 
rodni pripovjedač prepustio fantaziji svojih slušača, 

Tko se, čitajući tu pripovijetku, ne sjeća Shakespeareove 
»Taming of the Shew« (Ukroćene goropadnice)? Evo i u 
njoj »bekrije«, samo što ima englesko ime: Kristofer Sly; i 
njega krčmarica tjera iz krčme, jer ne može da plati, što je 
popio, pa dok leži na podu i spava, dođe Lord s pratnjom, 
koja ga odnese u dvor i obuče u bogate stajaće haljine, Kad 
se probudi, svi mu se duboko klanjaju; i sam se Lord pre- 
rušio u poslužnika te uvjerava pijanicu da je on pravi Lord, 
Najzad mu dovedu glumce, koji pred njim i njegovom tobož- 
njom ženom (jednim pažom odjevenim u žensko odijelo) pri- 
kazuju komediju o Ukroćenoj goropadnici, Ali Shakespeare 
ne završuje svoje šale, Može se tek nagađati, da se i na 


staroj engleskoj pozornici, kad se prikazivala ta komedija, 
epizoda sa Slyjem završila onako otprilike, kako se zavr- 
šava s Mustafom u našoj narodnoj pripovijetki, . 
San je prilika, da je šala “o pijancu, koji se u mamurluku 
ujedamput nađe veliki gospodin, kao i priča o »Dramu je- 
zika«, i kod Shakespearea i u našoj narodnoj pripovijetki 
potekla iz zajedničkoga, valjada istočnjačkog, vrela, kako to 
o »Dramu jezika« raspravlja Pasarić na onom mjestu, Ka- 
rakteristično je, da su obje pomenute narodne pripovijetke 
zabilježene »u Bosni, i to u kraju, gdje su muslimani u pre- 
težnoj većini«, pa da obje odavaju »izrazito muslimanski 
kolorit i posve istočnjačko obilježje«. ' 
VI, D. 


NEŠTO O UGARSKIM HRVATIMA. | 
(Svršetak), 


Dosele smo vidjeli, da su bili jedini književnici kod 
ugarskih Hrvata svećenici. Oni su bili i prvi učitelji svoga 
naroda, ali su već u 17. vijeku, još više u 18. vijeku odgojili 
i mladiće za pučke učitelje, te već dosta rano nalazimo i 
svjetovnih učitelja ili školnika, Ovi su si najviše zasluga 
stekli pored svećenika za kulturu onoga naroda i da naroa 
nije napuštao svoga jezika, običaja i svojih starih osobina, 
Učitelji bili su većinom i javni notari, oni su narodu obav- 
ljali sav privatno-pravni posao i tako su došli još u tjesnije 
veze s narodom.  Školnike dotično notare odabirao si je 
narod sam, on ih je sve do sredine 19, vijeka i sam plaćao, 
t.j. roditelji su plaćali od svakoga djeteta, koje je školu 
polazilo, mjesečnu pristojbu od 20 krajcara (cvancigu), a 
za privatno-pravna pisma ili isprave plaćala je svaka stranka 
primjerenu nagradu, Lijepa bi zadaća bila, da tkogod po- 
kupi po tamošnjem narodu ovakova privatno-pravna pisma 
(poput naših listina) i da spasi po koju notarsku knjigu, 
jer bi iz njih naučili poznavati privatno-pravni život onih 
Hrvata, a zanimljiva bi bila i za historiju tamošnjeg hr- 
vatskoga jezika, ' 

o Živući tako školnici s narodom u najtjesnijem saobra- 
ćaju, bili su dionici svih narodnih svečanosti i veselih i 
žalosnih, te bi za ovakove svečanosti sastavljali prigodne 
pjesme (jačke). Osobito su na glas izašle njihove pogrebne 
prigodne pjesme, koje su imale donekle zamijeniti stare 
pogrebne sentencije, koje su još iz stare domovine amo 
prenijeli negdanji popovi glagolaši. Ovako su školnici osno- 
vali pored nabožne knjige među ugarskim Hrvatima svje- 
tovnu umjetnu knjigu. Štampati su počeli svoje proizvode 
istom u 19, vijeku, ' 

U 19. vijeku istakli su se kao književnici: . 

a) svećenici, i to: 

1,0. Petar Kromarić (1747.—1819.) izdao je u Ve- 
sprimu 1817, u dva dijela knjigu: »Svetlo pokazanje one ne- 
beske ljubavi i nasladđe, s kom semogući Bog nas Adamove 
sine miluje« str, 359 u 80, 

2,Ive Žigmund Karner župnik bezonjski u bisku- 
piji đurskoj ostavio je u rukopisu dvije hrvatske knjige: 
»Nove duhovne jačke« i »Tomaša Kempitanskoga reda sv, 
Augustina od naslidovanja  Kristuševoga na hrvatski jezik 
prestavil i svojim zemljakom na večnu hasan van dal,«, 1812. 
Oba se rukopisa čuvaju u nadbiskupskoj biblioteci u Zagrebu, 

3. Jožef Ficko rodio se u selu Borićima u željeznoj 
županiji 1772, Bio je župnikom u Prisiki od 1802. do svoje 
smrti 28,.XL 1843. Kao hrv, pisac istaknuo se je sa više 
knjiga, kao: »Hižom zlatom«, molitvenikom, u kojem imade 
mnogo novih crkvenih pjesama, što. ih je sam složio i koje 

još i danas tamošnji Hrvati u ćrkvi pjevaju; — »Marijansko 
cvetje«, u kojoj knjižici imade opet mnogo njegovih pobožnih 
Pjesama, napisanih na čast i slavu blaženoj djevi Mariji; — 
»Sveto pismo«, koju knjigu još i danas mnogo čitaju ta- 
mošnji Hrvati — i »Razlaganje velikoga katekizmuša« sa 
uputom obreda crkvenoga tečajem cijele godine, Njegove su 
knjige doživjele više izdanja i vrlo su dobro poznate među 
ugarskim Hrvatima, " 

4.0. Calistus Ambruš, franjevac, rodio se'u Be- 
zonji 1783. Postao je g. 1811, vojnim kapelanom i živio neko 
vrijeme u Milanu u Italiji. Vojni je kapelan bio 22. godine. 
Zadnje je dane sproveo u Žebezni (Kismartonu), gdje je umro 
19, 1, 1844, Crkvi i školi u svom rodnom mjestu ostavio je 
bogatu zadužbinu, Stoga se još i danas njegovo ime ondje 
sa zahvalnošću spominje, Napisao je hrvatskim jezikom: 
»Sveti križni put, koga Jezuš Kristuš na veliki petak sv, 
Križem obložen va šestnajst štacija do briga Kalvarije ob- 
vršil« u Sopronu 1844, str, 60, u 8%, Ova je knjiga bila pre- 
vedena i na njemački jezik i štampana u Požunu 1895, 

5, šime Meršić rodio se 28, X. 1800. Bio je pandorf- 
ski župnik i vicearciđakon, Umro je u Pandrofu 3. XI. 1879, 
Napisao je »Žitak svecev« u tri djela, dva su Naapans, a 
treći je ostao u tukopisu. ' 

6. Tomo Jordan rodio se u Orosvari 21, XIL 1815. 
Bio je župnik u Uslopi, a kasnije kanonik u Đuru, gdje je 
i umro. Na hrvatski je jezik preveo: »Goffine« i: »Vivia 
Perpetua .mučenica«, Kao župnik u Uslopi napisao .je 
»Kršćansko-katoličanski nauk .ali razlaganje si nediljni i 
svetačni štenji i evangelji dva deli« 1857, U drugom dijelu 
imade preko 40 životopisa svetaca. Kao đurski kanonik pre- 
vodio je pastirske biskupske poslanice na hrv, jezik za svoja 
zemljake. 

7. Anton Herits rodio se 13, IL, 1825, Bio je od 
najprije u Židanu a kasnije po prilici 40 godina u: Cindrofu, 
gdje je bio dva puta izabran narodnim poslanikom u ugarski 
sabor i umro 1905, G, 1875, izdao je u Beču knjižicu »Međi- 
mursko pitanje« a 1877, izdao svoju propovijed, koju je go- 
vorio na dan sv. Stjepana kod kapucina u Beču. Mnogo 
je pisao i u savremene listove, ' 

8. Mate Karal rodio:se u Vel, Borištofu 19, IX. 1827. 
Bio: je kapelanom u Pandrofu i Pangorti, a administrator 
župe u Rasporki,: G., 1856. postao je župnikom fileškim, gdje 
je postao i vicearciđakonom i naslovnim kanonikom, umro 
je. 24, XII, 1911, Istaknuo se svojim »Crticama iz selskoga 
života«. Napisao je i školsku knjigu za tamošnje Hrvate »Po- 
vest ugarska« i mnoge lijepe članke u koledar »Sv, familije« 
pod imenom »Prijatelj svoga roda i naroda«, 

9, Gašpar Glavanić rodio se u Štikaproni 4, I, 1833. 
Kao svećenik istaknuo se je kao izvrstan govornik, Bio je 
neko vrijeme profesor na šopronjskoj preparandiji, te pri- 
redio više školskih hrvatskih knjiga; Uređivao je više go- 
dina »Hrvatski Koledar«, u kom imade više njegovih lije- 
Pih članaka:i pjesama, Umro je kao vorištanski župnik 14. 
XIL 1872. + 


10, Franjo Domnanović rodio se u Menovi 2, IV. 


1836, od seljačkih roditelja, Postao je g. 1859. kapelanom u 
Pandrofu, 6. 1863. otavskim župnikom, g. 1879, nadzornikom 
hrvatskih . škola željezanskog polja, g. 1880. vicearciđakonom 
svetičkoga kotara i župnikom svetičkim, g. 1893, naslovnim 
đurskim kanonikom, a £. 1897._pravim šopronjskim kanoni- 


kom, Priredio je za-škole mali i srednji katekizam i preveo 
Roderovu bibliju, koje su se, knjige upotrebljavale preko 40 
Korda na tamošnjim hrvatskim školama, 


*11. Lovre Karal rodio se u Vel, Borištolu 29, VIII. 


1837., a umro kao đurski kanonik 5, XII 1904. On je na 
novo priredio »Srednji katekizmuš za hrvatske selske škole« 
po novom pravopisu, Njegov novi hrvatski pravopis pribavio 
mu je mnogo protivnika, ali napokon su ga prihvatili svi 
kao“ praktičniji. Njegov je pravopis slavenski, dočim je bio 
stari madžarski, Zasluga je njegova, što je izašla siki 
kveni jačkar« (Crkvena pjesmarica), 


12 Ivan Berlaković rodio se u Vel, Borištofu 29, 
V, 1838, od seljačkih roditelja. Kapelanom postade 6. 1862. 
u svom rodnom mjestu, odakle pođe zaj župnika u Koljnov, 
gdje je postao g. 1879, vicearciđakon. Iz Koljnova pođe za 
župnika u Trajštof, gdje je umro 23. VII, 1893, Na hrvatski ; je 
jezik preveo i izdao: »Evangjelja i sveta štenja na vse nedi- 
lje i svetke crikvenoga leta«, a za hrvatske je škole priredio 
novi prijevod »Male biblije A, Rodera«, Ispjevao je i više 
crkvenih hrvatskih pjesama i napisao »Povest i raširevanje 
živih očenašev društva«, 

13 IvanMušković rodio se u Vel, Borištofu 18. IV. 
1848, Bio je župnik u Židanu, Izdao je knjigu: »Lipe pelde 
Bogu zapretne dice«. Priredio je više knjiga ža hrvatske 
početne seoske škole đurske biskupije, kao: »Početni ka- 
tekizmuš s prvim naukom iz sv. pisma«, pa »Rimsko-katoli- . 
čanski mali katekizmuš«, Prema madžarskoj bibliji E, Po- 
kornoga izradio je hrvatsku bibliju »Sveta pripetenja sta- 
roga i novoga zakona«, Pisao je mnogo u »Naše Novine« 
pod imenom »Plet« i u koledar »Sv, familije«, G, 1880. izdao 
je za:hrv, škole svoj «Prirodopis», Osim toga je prevodio 
biskupske poslanice za hrv, vjernike i stekao si zasluga za 
hrv. pravopis tamošnjih Hrvata, 

b) svetovnjaci, i to: : 

1; Miho Galović, najstariji školnik, o kom nešto 
potanje doznajemo. Rodio se je po svoj prilici u Frakanavi, 


.$dje je bio školnikom i javnim notarom, Pripisuje mu se 


knjižica »Ključ nebeski«, Pored toga ispjevao je mnogo pri- 
godnih pjesama, od kojih se danas neke pjevaju kao narodne, 

2. Mate Ginzler rodio se oko g. 1780. Bio je mnogo 
godina školnik i javni notar u Frakanavi, gdje je zastupao 
stranke na sudu kao pravi advokat, Imao je dva sina Ivana 
i Štefa i tri kćeri Rezu, Maricu i Rozu, Umro je u 70 godini 
života u Frakanavi. Za škole je pisao školske knjige za hr: 
vatsku djecu, Poznat je bio i kao pjesniki prigodnih pje- 
sama, od kojih su najpoznatije »Glej, o: grišnik, janjel« »Sveti 
jaki, zmožni Bogl« i »Šetujmo, o grišnikil« Ovu je posljednju 
pjesmu ispjevao: g. 1848., kad su Frakanavci ubili tri hrvat- 
ska vojnika i skoro da nije i sam tom zgodom zaglavio. Spa- 
sio ga jedan viši časnik, ' 

3 Štef Ginzler sin Matijin rodio se u Frakanavi oko 
1815. Bio“ je: školnik i javni notaor u Vel, Borištofu;, Govorio 
je latinski, hrvatski i madžarski, Istaknuo se je svojim šalji- 
vim pjesmama, kao »Kako se vino s mesom kara«; :»Od 
zeca« itd, Poznata je bila u Borištofu i jedna njegova ci- 
ganska: pjesma. Iz Borištofa otišao je kao školnik u Židane, 
gdje se je i oženio, Sedme je godine njegova ondješnjega 
boravka udarila jaka tuča i potukla cijeli onaj kraj, Narod 
je držao, da je on učinio tuču, te su ga prognali odanle. 
Stoga je pošao kao školnik u Nadalj, a konačno u Rastinu, 
gdje se je podao pijanstvu i umro 1869... O njem postoji i 
jedna šaljiva pjesma. pod naslovom »Jačka od Štefe Ginzlera, 
nigdašnjega veliko borištovskoga školnika«. 

4. Grgo Gusić rodio se 12. IIL 1821. u Hrvatskoj Šici. 
Bio je učiteljem i notarom u raznim mjestima od g, 1843, do 
svoje. smrti 13, IX. 1894, Poznat je kao pjesnik šaljivih i 
crkvenih. pjesama, Od njegovih šaljivih pjesama najpoznatije 
su: »Od_ Golubićevoga zeca«, »Od vino ljubećega seljaka«, 

»Takljarov«, »Od Ginzlera«, »Od zale žene« i t, d., koje se 
pjesme i danas rado pjevaju u veselim zgodama, Od njegovih 
crkvenih pjesama najpoznatije su: »Pred tvojom zmožnostjum 
stoji«, »Na dvoru Pilatuša«, »Va najvećoj turobnosti«, »Milo 
zdišem denas«, »Zdravo budi, o kraljica«, »Zmožni neba i 
zemlje stvoritelj«, »Žuhka je cesta Adamova«, »Premisli o 
človik« i »Obrni k nam, Jezuš voje lice«, 

5, Juro Horvat rodio se na Vedešini 23. III, 1830. 
Bio je varoški učitelj u Kisegu do svoje smrti 25. VI. 1871. 
Za tamošnji hrvatski narod izdavao je više godina »Kršćan- 
ski katolički kalendar«, 

6. Emerik Augustić rodio se 1837, Bio je neko vri- 
jeme. stenograf u državnom saboru u Budimpešti i suradnik 
lista »Magyar Ujsag«, Hrvatskim je jezikom napisao »Nauk 
ugarskoga jezika za početnike«, koja'je knjiga izašla u Budim- 
pešti 1876, U Pešti je izdavao neko vrijeme i hrvatske no- 
vine »Prijatelj«. Umro je u Pešti 17, VII, 1879, 

7. Dometer Sučić rodio se u Vel, Borištofu 21. X. 
1839, Bio je nadučitelj i javni notar u Cindrofu, Bio je na 
glasu kao izvrstan pjevač. Napisao je i sam nekoliko ko- 
rizmenih pjesama i nadgrobnih pjesama. Umro je 29, IV, 1894, 

8, Miho Naković rodio se u Vel, Borištofu 27. IX. 
1840., gdje mu je otac bio siromašam tkalac. Najprije je bio 
podučitelj u Židanu, Frakanavi, Siklosdi i Selegzantu, gdje 
se uvježbao u orguljanju i klaviranju. Nakon položena uči- 
teljskoga ispita u Šopronu postade učiteljem u Proderstofu, 
a zatim u Cogerštofu, gdje je bio i javni notar, Ovdje je za- 
počeo svoj književni rad, Popravio je stare crkvene pjesme 
i više novih napisao, Pored toga napisao je ovdje svoj »Pri- 
rodopis« i više školskih knjiga. G. 1874. postao je školnikom 
koljnovskim, gdje je umro 24, IV, 1900, Ovdje je priredio za 
štampu molitvenik »Duhovni venac« i izdao u Starom gradu 
zbirku svjetovnih pjesama. Od g. 1891, uređivao je i »Kr- 
šćanski kalendar«, Ovdje je radio po osnovi i rukopisu Sede- 
nićevu na »Crkvenom jačkaru« (Crkvenoj pjesmarici), Ova 
je knjiga izašla u Đuru istom poslije njegove smrti 1901, 

U to su se vrijeme istaknuli neki od ugarskih Hrvata i kao 
naučenjaci svjetskoga glasa (većinom na madžarškom jeziku), 
kao dr. Jandre Werdenich i dr, Viktorin Strommer,-a bilo je 
i narodnih mecena, kao Jože Horvat. (rođen 1840. na Undi). 

Među najnovijim hrvatskim književnicima istakli su se ovi: 

1, Mate Merčić rodio se u Frakanavi 18. IX, 1850, 
Bio je kapelanom u Filežu i u Vel. Borištofu, odakle je 
pošao za župnika u Hrvatsku Kemlju. Svojim madžarskim, 
njemačkim i francuskim djelima stekao je priznanje i u stra- 
nom svijetu, Na hrvatskom je jeziku priredio oko g. 1882. 
»Malu fiziku«. Mnogo je godina uređivao lijepi hrvatski ka- 
lendar »Kalendar sv. familije«, zatim je preveo knjige Tome 
Kempisa »Od naslidovanja Kristuša«. On je bio prvi urednik 
jedinoga hrvatskoga lista za čakavske Hrvate »Naše novine«, 
u koje je sam najviše pisao, Ali on je i vrlo dobar hrvatski 
pjesnik (lirski, epski i diđaktični), Svoje je pjesme izdavao 
pseudonimom pod imenom »Mate Miloradić«, Među najljepše 
njegove pjesme spada, koju je ispjevao prigodom smrti file- 
škoga župnika Matije Karala »Na Fileši zvon se plače«, 


2, Martin Borenić rodio se u Cogerštofu 7. XI, 
1850, od oca čižmara, Bio je školnik u raznim mjestima. Kao 
kerteški školnik počeo je literarno djelovati. Priredio je 
početnicu za hrvatske škole đurske biskupije. Bio je urednik 
»Kršćanskoga kalendara«, koji je izlazio u Železni. Poslije 
smrti Ivana Domnanovića preuzeo je uredništvo »Kalendara 
sv, Antuna Padovanskoga«, U njegovim kalendarima imade 
više njegovih novela i poučnih članaka, Prenos je i više 
crkvenih pjesama na hrvatski jezik, 


3..Dr, Frane Horvat rodio se u Frakanavi 16. X. 
1851. od seljačkih roditelja. Srednje je škole učio u Kisegu 
i Duru, a teologiju u Ostrogonu i u Rimu u zavodu »Colle- 
gium germanico-hungarieum«, Ovdje je bio zaređen i postao 
doktorom filozofije i teologije. Bio je kapelanom u Požunu, 
zatim profesorom njemačkog i latinskog jezika na gimnaziji 
u Ostrogonu, napokon bio profesorom crkvene povijesti i cr- 
kvenoga prava na teologiji, koju je službu vršio 30 godina, 
G, 1902, imenovan bi ostrogonskim kanonikom i postao rav- 
nateljem ostrogonske teologije, g. 1906, postao je kazarskim 
apatom. Kao hrvatski književnik pisao je vrlo dobre pjesme 
svjetovne i crkvene; originalne i prevedene iz madžarskoga, 
njemačkoga: i talijanskoga jezika, Pjesme je svoje štampao 
po raznim kalenđarima i ti »Našim novinama«, te ih je ta- 
mošnji narođ osobito zavolio, neke pjeva kao narodne pjesme. 

4, Jože Margitaj rodio se u Čerenčocu u zal, žu- 
paniji 9, IIL 1854. Bio je učiteljem u Selincu i Čakovcu. gdje 
je postao g. 1890, školskim ravnateljem. Bio je plodan hrv. 
književnik, Izdao je ove knjige: »Dobre knjige« u N, Kaniži 
1885., »Mali katekizmuš« u N, Kaniži 1886,, pa »Veliki ka- 
tekizmuš«, nadalje »Hrvatsku gramatiku za Madžare«, maleni 
»Hrvatsko-ugarski« i » Ugarsko-hrvatski rečnik« u N, Kaniži 
1901, Od g. 1892. izdavao je i uređivao novine »Murakčz- 
Međumurje« na hrvatskom i madžarskom jeziku i izdavao 
»Međumurski kolendar«, 


5. Frane Ferčak rodio se u Zdolnjoj Pulji 22. VIL. 
1861. Uređivao je od g. 1892.—1895. »Hižni kalendar«, u 
koji je malo ne sam sve pisao, ' 

6. File Sedenić rodio se u malom Borištofu 19. VIII, 
1862. Bio je učiteljem u madžarskom selu Dugi Presteg. Umro 
je 1920, Sedenić je jedan od najznamenitijih pjesnika kod 
ugarskih Hrvata, Izdao je 1902. molitvenik »Srce Jezuševo«, 
u kojem je mnoge pjesme sam ispjevao i neke uglazbio. 
G, 1912, izdao je lijepu zbirku svojih pjesama »Jačke« i li- 
jepu knjigu »Naši pisci i književnost«, odakle smo prviput 
doznali nešto više o kulturnom radu kod ugarskih Hrvata. Pi- 
isao je i u zagrebačku Sv, Ceciliju, kao članak »Od crikvenoga 
jačenja ovdje kod nas na Ugri va šopronjskoj županiji« (Sv. 
Cecilija 1908. str. 78.) i uglazbio marijansku pjesmicu »Kad 
me brige pritisnu«. Među posljednje njegove pjesme idu: 
»Ranjen leži« (kad mu je bio sin u ratu ranjen), »Zač je 
nimo moje pero?«, »O kad si pomislim na 'ne mlade danke«, 
»Vse je bilo neg sanja«, »K smrti« i t, d, 

7. Jandre Kuzmić rodio se u Menovi 1863, Pomagao 
je Boreniću uređivati »Kalendar sv, Antona Padovanskoga« 
i preveo je više nabožnih Pjesama u čast blažene djevice 
Marije, 

8. Ivan Domnanović rodio se u Menovi 27, I, 1864, 
Bio je školnik- u Plajgori. On je osnovao »Kalendar sv. An- 
tona Padovanskoga«, u kojem je preveo više lijepih novela i 
napisao više poučnih članaka. Umro je u Kisegu 9. VIII. 1909. 

9, Ive Čuković rodio se 11. V. 1865, Isprva je bio 
kapelan u Sv. Martinu, kasnije misionar u raznim zemljama, 
napokon ispovjednik koludrica od Brijega Karmela u Sopron 
Banifalu, Hrvatskim jezikom je napisao ove knjige: »Kršćan- 
sko- katoličko cveće«, molitvenik za djecu; »Jezuš i Marija, 
zrcala kršćanske mladine«, molitvenik za mladež; »Vsakidanja 
hrana«, molitvenik za odrasle; »Majaška (svibanjska) po- 
božnost«, razdijeljena za svaki dan mjeseca svibnja; »Zrcalo 
društva Marijinske dice«, — »Pobožnost k božanskom srcu 
Jezuša i k presvetom srcu blažene divice Marije«, — »Po- 
sluhni, ča bi ti bilo dobro, i znam potribno«, pouka u sa- 
kramentu pokore; »Tovaruštvo marijanskoga pomirenja u 
Wilteni«, — »Črljeni sveti škapulr«, — »Nedilja«, — pouka 

u svetkovanju nedježlje i — III, dio: kao dodatak Jordanovu 
djelu pod naslovom »Žitak svetih«. Pored. toga bavio se je 
mnogo fizikom, te je na neke svoje izume dobio i patent. 
Mnogo je pisao i u »Kalendar sv, familije« i u »Naše novine«, 

10, Lovro Barilić rodio se u Frajštofu 1865, Bio 
je župnik u Fertoszergćni, zatim spiritual teologa u Đuru, 
Mnoge su njegove nabožne pjesme štampane u raznim ko- 
lendarima i knjigama, 

11. Feliks Kapović rodio se na Undi 18, XI, 1878. 
Bio je kapelan u Vel, Borištofu, a sada je župnik u Siklošdu, 
Štampao je u Sopronu 1908, knjigu »Katoličan, oko otpril«, 
u kojem poučava svoje zemljake u gospodarstvu, 

12, Petar Jandrišević rodio se 22, II, 1879., sada 
je župnik u Stinjaku. Pisao je mnogo u »Naše novine«, ve- 
ćinom gospodarske članke, ' 

13, Dr, Štef Pinezić rodio se u Panjgertu 6. VIII, 
1879,. Bio je više godina urednik »Naših novina«, u koje je 
vrlo mnogo sam pisao, ' 

14. Ive Dubrović rodio se u Proderštofu 9. VII. 1882. 
Bio je učitelj u Cindrofu, a sada je nadučitelj u Menovi. 
Pisao je mnogo u »Kalendar sv, Antona Padovanskoga« i 
u »Naše novine«, Pisao je novele i poučne gospodarske 
članke, ' 

15, Andre Prikosović rodio se 10. XI, 1888, Po- 
svetio se svećeničkom zvanju i danas živi u Đuru. Bio je 
urednik »Naših novina« poslije Dra Štefa Pinezića, Ove su 
novine prestale izlaziti 1922., a mjesto njih izlaze sada u 
Beču (V, Bezirk Margaretenplatz 7.) »Hrvatske novine«, gla- 
silo gradišćanskih Hrvata. Za te je novine prevađao razne 
novele, i 

16. Ive Blaženić rodio se u Frakanavi 17. VI. 1888. 
Vrlo je darovi pjesnik, Piše novele i poučne članke. | 


Veliki svjetski rat potresao je jako i našim Hrvatima u 


Ugarskoj, Dolnjoj Austriji i Moravskoj, jer su iz toga rata iza- 
šli pocijepani. Najviše ih je pripalo republici Austriji, Mo- 
ravski Hrvati ostali su Čehoslovačkoj republici, a nešto ih 
je pripalo Ugarskoj republici. Ovako pocijepani teško će 
se moći održati proti tuđe najezde, Stoga treba da stupimo 
s njima u što tjesniji saobraćaj, da ih bodrimo i hrabrimo u 
njihovoj borbi za narodnu egzistenciju, 

U novije se vrijeme radi kod njih mnogo na obnovi škol. 
skih knjiga. Ima među njima rodoljuba, koji bi htjeli u 
svoje pučke škole uvesti naše školske knjige ili knjige, u 
kojima bi bio proveden. štokavski dijalekat, dočim se drugi 
tomu protive. Držim, da ne bi najpovoljnije djelovalo na 
tamošnji narod, kad bi se u njihove škole prenaglo uvodio 
štokavski dijalekat, Festina lente, Početnica bi imala ostati 
čakavska, kako je i dosele bila, kaošto i sve knjige za 
pučke škole, , U čitanke mogle bi se postepeno uz čakav- 
ske pjesme i štiva unositi lakša štokavska štiva i pjesme 
(osobito Preradovićeve i Šenoine); pravopis. bi se mogao što 
prije provesti, kakovim se mi služimo, Tako bi se tamošnji 
narod polagano priučavao našim knjigama, pa mu one ne 
bi bile posve tuđe, kako su mu dosada bile, 

Ako bi si ti Hrvati izvojštili koju srednju školu, mogle 


bi se u nju naše školske knjige uvesti, Budući da nijesu još 


ni moravski Hrvati za Hrvatstvo propali, valjalo bi i kod . 


njih isto tako raditi, Dosada je bila veza.između nas.i naših 
iseljenika vrlo slaba; nastojmo, da bude u buduće jača, 


R. Strohal, 


JEDAN HRVATSKI MISIJONAR U CALIFORNIJI. 


Hrvatski župnik rev, Davorin Krmpotić u Kansas City u 


Udruženim državama Sjeverne Amerike izdao je lijepu knjigu 


na engleskom jeziku o o životu tučenog Isusovca Ferdinanda 
Konšćaka,*) 

Konšćak je u prvoj polovici osamnaestoga vijeka istraži- 
vao zaonda divlju Kaliforniju, koja je sada bogata i napredna 
u sklopu Sjedinjenih država Sjeverne Amerike, On je među 
prvima istraživačima polagao temelje kulture Kalifornije, 
te ga tamošnji historičari broje među najslavnije muževe dr- 
žave Kalifornije. Pisac je sastavio to djelo na engleskom je- 
ziku, da i Amerika upozna jednog kulturnog radnika Hrvata, 
i da Hrvati ne zaborave na muža svoje krvi, koga tuđinci 
slave i drže na časnom mjestu u svojoj povijesti, Još prije 
njega je prvi Hrvat Ivan barun Ratkaj od Velikog Tabora 
krenuo na istraživanja u Sjevernu Ameriku, gdje je među 
divljim narodima ostavio svoje kosti gođ, 1680, Sto godina 
poslije smrti Konšćaka, umro je tamo i treći Hrvat misionar 
Josip Kundek iz Ivanića koji je također bio u Sjevernoj Ame- 
rici kao generalni vikar biskupije Vincennes sada Indiano- 
polis, koji je osnovao pet gradova u državi Indiana. Ovima 
moramo pribrojiti i nesretnog istraživača Mirka Seljana iz 
Karlovca, koji je također ostavio svoje kosti kao kulturni 
radnik u peruanskim prašumama, 

Knjiga je posvećena prahu velikog istraživača, a pred- 
govor je knjizi napisao John Ward, biskup od Leaven- 
wortha, u kojem hvali rad jezuita misionara Konšćaka te 
nastojanje rev, Krmpotića, da je to djelo izdao na engles- 
kom jeziku, 

Konšćak je rodjen 3. decembra g. 1703, u Varaždinu, 
gdje je vršio pučke škole i gimnaziju kod tamošnjih isu- 
sovaca. Sa šesnaest godina postao je novicijem kod [su- 
sovaca u Trenčinu, gdje je šest godina učio gimnaziju, Ka- 
snije je bio na tri godine premješten u Graz, gdje je učio 
filozofiju i teologiju. God. 1726, bio je u Zagrebu, gdje je bio 
članom učiteljskg zbora jezuitskog kolegija uz crkvu sv, 
Katarine, Kasnije je nastavio humaniora u Budimu, gdje je 
i izdao knjigu: Nagadia versibus latinis, 1726. Bio je određen 
za misionara te je krenuo u Cadix, dok nije g. 1730. krenuo 
u Ameriku, Najprije se iskrcao na Kubi, a poslije je krenuo 
u Vera Cruz u Mexiko, gdje je bio do $. 1732., odakle je 
morao u Gornju Kaliforniju, Iz Vera Cruz napisao je o 
svom putovanju zanimljivo pismo provincialu u Beču, koje. 
je priopćeno u toj knjizi. U misiji San Ignacijo blizu ušća 
od Rio Colorado radio je do g. 1748, koje godine je bio 
imenovan generalnim visitatorom od dvadeset tamošnjih 
misija, te je svojim poglavarima pisao vrlo zanimljive izvje- 
štaje o radu i napretku tih misija, Ujedno se počeo baviti i 
znanstvenim istraživanjem onih krajeva, te je god, 1767, 
izašla o tome prva brošura u. Parizu:  Konshak Diairo de 
Californias. U to vrijeme nastala je buna među urođenicima. 
te su ubili dva patra misionara, a originalne slike o tome 
nalaze se u knjizi. G. 1746, bio je Konšćak poslan s jednom 
misijom u Gornju Kaliforniju u područje. rijeke Colorado, 
o čemu su sačuvane od njega dvije originalne zemljopisne 


- karte, koje su također priopćene u toj knjizi. Petar. Konšćak 


se na svojim putovanjima i misijama. mnogo bavio pokršte- 
njem poganskih Indijanaca, od kojih je pokrstio mnogo i 
mnogo stotina i priveo ih europejskoj kulturi, 

Dvadeset i dvije godine nalazio se pater Konšćak u mi- 
siji San Ignacio na ušću rijeke Colorado, odakle je polazio 
na razna putovanja te znanstvena istraživanja, o čemu je on 
vodio bilješke, koje su nam se do danas sačuvale, Konšća- 


*) Life and Works of the Rev. Ferdinarid Kornišćak, S, J, 
1703—t759 an Ear ly Missionary in California, by Msgr. M 
D. Krmpotic, 8% str, 165, s jedanaest originalnih slika i dvije 
originalne geografske karte Kalifornije, 

kove karte su tako točne, da su služile i kasnijim kartogra- 
fima za sigurnu orijentaciju onih krajeva, 

Posebno poglavlje sačinjava opis istraživanja patra Kon- 
šćaka oko ušća Colorado, u kojem se opisuje ne samo djelo- 
vanje tamošnjih katoličkih misija, nego i zemlja i stanovnici 
Californije, Priložene su i slike tipova Indijanaca onih kra- 
jeva iz onoga doba, 

Pater Konšćak je nakon mnogostrukog vjerskog i kul- 
turnog rada umro u svojoj misiji dne 10, septembra g. 17509. 
u svojoj 55 godini, a oko četrdeset godina proživio je u 
svom redu, te je 27 godina djelovao kao katolički misionar 
u Kaliforniji Bio je vrlo štovani ljubljen nesamo od 
svojih pretpostavljenih i drugova nego nadasve i od divljih 
Indijanaca, koje je znao na blagi i lijepi način privesti 
kršćanstvu i evtopejskoj kulturi, O njegovu radu sačuvala 
su se još dva djela na španjolskom jeziku i to: Consag de 
la Comp. de Jesus, Visitator de la Miss, de California. p. 
43, 1748. te u rukopisu: Description compendiosa de lo discu- 
bierto de California, por el Paddre F. Gonsago de la Comp. 
de Jesus, 1746, Manuscript u londonskom Britisch Museum, 
Kako je pater Konšćak napustio svoju domovinu, stao se 
pisati na razni načinj no u Varaždinu je eruirano njegovo 
pravo obiteljsko ime, Ako se i njegova slika nije sačuvala, 
ipak pledira rev. Krmpotić, da se tom hrvatskom nauče- 
njaku podigne u Varaždinu spomenik, te je u tom smislu 
apelirao i na grad Varaždin i na zagrebačkog nadbiskupa 
dr, Bauera rođena Varaždinca, a bilo bi zgodno, da se tog 
hrvatskog naučenjaka sjete i Braća Hrvatskog Zmaja sa 


spomen- mi Dr. Bučar. 


ALMANAH ĆIRILO-METODSKE KNJIŽARE ZA G, 1924. 


Odavna se. već kod nas osjeća potreba dobre biblio- 
Srafije, koja bi poslužila za orijentaciu svima, koji se služe 
knjigom. Ali te nema pa nema, Pored toga je i naše knji- 
Žarstvo još posve nerazvijeno tako, da na književnom tr- 
žištu vlada potpuna disorijentiranost, Bit će valjda, da knji- 
žari ne nailaze u svom poslu na račun, pa ga prema tome 
zanemaruju, ili nemaju za svoj posao razumijevanja i lju- 
bavi, Od toga strada uopće naša knjiga. Pisci nemaju na- 
kladnika, publika ne zna, što se štampa, a knjižari ne pro- 
daju knjiga, Toj su nesređenosti krive i naše dnevne novine, 
koje ne vode računa o književnim novitetima ,a ako ga vode, 
onda je neobjektivan. Naše najčitanije novine kao što su 
Jutarnji List, već posljednje 2—3 godine ne notiraju ni jedne 
knjige, koja ne izađe u. Tipografiji, jer tako hoće .neka go- 
spoda, po Jutarnjem Listu čini tako isto i Morgen. Obzor 
oglašuje ono, što dopusti g. Lunaček, Riječ oglašuje knjige 
svojih pristalica, i tako bismo mogli redom nabrajati. O ka- 
kovoj direktivi i objektivnoj kritici knjige nema gotovo ni 
$ovora. 

Zato treba principijelno s pohvalom govoriti o Alma- 
nahu, što ga je izdala Čirilo-Metodska knjižara, iako taj Al- 
manah nije ni potpun ni savršen. To se napokon i ne smije 


tražiti, kad znamo, da je to kod nas zbilja početak u tome . 


poslu, a valjda. i početak u sređivanju. naših knjižarskih 
prilika, Glavna je pogrješka te knjige, što je nepregledna, 
Najpreglednija je razdioba opća po alfabetskom redu pisaca, 
razdioba po nakladniku nepraktična, a ona po strukama nije 
nikada apsolutna, jer uvijek ima djela, koja bi po svojoj sa- 
držini mogla ući u ovu i onu struku, ili koja zapravo ne 
spadaju ni u jednu: To je osjetio i gosp. Šram pri sastavljanju 
ovoga: Almanaha. Pa kad su već knjige tako podijeljene po 
strukama; mogao se dati jedan pregled, na kojoj stranici koja 








Izdavači i vlasnici: Dragutin Nemet i drugovi. 





struka počinje, Ovako, iko traži kakovu knjigu, mora proči- 
tati sav Almanah, Pregleda časopisa uopće nema u ovoj 
knjizi, Uvjereni smo, da će drugo izdanje toga Almanaha biti 
u svakom pogledu zgodnije, jer knjige takove vrsti tek se 
praksom usavršuju. Zamisao je svakako lijepa i nju treba 
pohvaliti, Nkć. 


CRIKVENICA 
morsko kupalište i klimatsko lječilište, 


Otkada je god. 1890,, profesor, J, Frischhauf upozorio 
svojim učenim raspravama znastveni svijet i širu publiku na 
Crikvenicu kao morsko kupalište i klimatsko lječilište, tisuće 
i tisuće se bolesnih i zdravih osvjedočilo ,da taj učenjak 
nije mi malo pretjerivao ističući zanosnim sječom položaj 
i sve vrline Crikvenice; 

Što se morskog tla u Crikvenici tiče, to mu se ne može 
naći premca na Jadranu. Do dva kilometra u duljini proteže 
se predjel, u kojem je morsko tlo pokriveno najfinijim pi- 
jeskom, a još na 200 metara od obale jedva je 1 metar du- 
boko tako, da se djeca bez nadzora mogu kupati. Zbog vi- 
soke temperature mora, njegove velike sadržine soli, a ma- 
lenog udara valovja, prikladno je morsko kupalište u Cri- 
kvenici više nego li ikoje drugo da djeluje umirno na živ- 
čani sustav. 

U doba glavne sezone od maja do septembra, obzirom na 
visoku temperaturu mora, ne postoji kod kupanja izrazito 
djelovanje studene vode, već se radi više o produljenim 
umirujućim kupkama. Nadalje spominjemo novo moderno 
uređeno sunčano-pješčano kupalište za bolesnike, kojima je 
takovo sunčanje propisano, 

Klimatsko lječilište mora da ima čist, ozonom bogat zrak, 
blagu stalnu temperaturu, mora biti zaštićeno od prejakog 
oštrog vjetra i naglih promjena vremena. A to sve ima Cri- 
kvenica, jer leži odmah uz more, stoga je u zraku mnogo 
kisika, a malo ugljične kiseline, zrak obiluje ozonom i zasi- 
ćen je česticama soli, a jer nema u njemu prašine, nema 
ni parasitnih klica, a vlažniji je zbog isparivanja mora. 

Na blagost primorskog podneblja djeluje mnogo, što se 
more ljeti laganije ugrije, a zimi opet uzdrži dulje svoju to- 
plinu, pa je podneblje za to ljeti hladnije, a zimi i jeseni 
toplije. od podneblja na kopnu, 

Proti sjevernom vjetru zaštićena je Crikvenica više nego 
ikoje mjesto našeg Primorja ili istarske obale: obroncima 
Kapele i bregovima, koji se uzdižu iznad nje, dok je otok 
Krk brani od južnjaka. Ovako zaštićen kraj, gdje nema naglih. 
promjena, podesan je da posluži odmoru i razvitku djece, 
koja imaju svu priliku, da proborave cijeli dan na obali ili 
u čamcu, uživajući blagodat sunca i bezbrižnog plandovanja. 
Mnoge hiljade rahitičke i anomičke djece razvilo se u ovom 
kraju do robusnih i za život sposobnih individua, koji cijeli 
svoj život mogu da zahvale svom boravku u Crikvenici, No 


.ne samo bolesni već i zdravi, željni otpočinka i okrepe, nađu 
u Crikvenici u obilnoj mjeri, što traže, Makar i ne pruža ovo 


kupalište i lječilište velegradskog konforta, nije boravak 
u istome dosadan, za to je tu vojnička kupališna glazba, 
razne zabave na moru i na kopnu, onda prekrasne šetnje 
i izleti, ribarenje itd, 

Stambene, opskrbne i saobraćajne prilike opisane su u: 
oglasu na zadnjoj strani ove knjige, a tko bi želio još po- 
drobnijih informacija, neka se izvoli obratiti na lječilišno 
povjerenstvo u Crikvenici, a i Društvo za promet stranaca 
u Zagrebu dat će svakomu rado sva potslita ohjašajenja 
i upute, 

MORSKO KUPALIŠTE I KLIMATIČKO 
LJEČILIŠTE NA JADRANSKOM MORU 


Kao klimatičko lječilište otvoreno cijelu godinu. Morske pješča- 
ne, sunčane i zračne kupelji na kupalištu kao i na plažama, od sredine 
aprila do sredine oktobra. 

Kupališnim gostima stoje na raspolaganje hoteli: Belle-Vue, Cri- 
kvenica, Crnković, Jadran, Miramare, Royal i Therapia, penzioni: Adri- 
ja, Dalibor, Gjurašin, Morava, Riviera, Slavija, Učiteljski dom, Vranica- 
ni i Wimmer, ville: Antonija, Dagmar, Danica, Jozefina, Lucia, Milica, 
Milota, Mira, Nirvana, Ruža i Tucić i mnoge privatne kuće sa 800 soba 
(1200 kreveta i 500 divana), 

Cijene soba sa 1 krevetom počam od Din 20, sa 2 kreveta počam 
od Din. 30 po danu, prema kući prema položaju i prema uredjaju sobe, 
Glede rezerviranja soba neka se kupališni gosti izvole izravno obratiti 
nastanodavce, Opskrba počam od Din 60 poosobi i po danu, prema gostioni, 
restaurantu, penzionu ili hotelu. Popusti za djecu prema dogovoru. 

Sve ove cijene ustanovljene su po oblasti, te se ne smiju preko- 
račiti. Kupališni se gosti umoljavaju da svoje topogledne želje i prituž- 
be izvole priopćiti lječilišnom povjerenstvu, koje ih u sporazumu sa ob- 
lašću odmah riješava. 

Lječilišna pristojba iznaša Din. 3 po osobi i po danu, a od juna do 
augusta, kada koncertira vojnička glazba, iznaša glazbena pristojba Din. 
4 po osobi i po danu. Djeca ispod 4 godine ne plaćaju pristojba, a od 
4-te do 12-te godine plaćaju polovicu pristojba. Pogodnosti kod lječi- 
lišne pristojbe za jugoslavenske državne namještenike gradjanskog i 
vojničkog reda itd, davaju se u smislu vladine naredbe od 10. aprila 1921. 
broj 7169, ako se dotični iskažu kod lječilišnog povjerenstva pravova- 
ljanim legitimacijama, 

Saobraćajne prilike : Željeznicom do stanice »Plase« na pruzi Za- 
$reb-Fiume, gdje do konca aprila čekaju autoomnibusi na vlak koji iz Za- 
greba dolazi u jutro na Plase, a od 1. maja čekaju kod svakog vlaka, Pri- 
stojba u autobusu Din 80 po osobi do Crikvenice uz 25 kg slobodne prt- 
ljage, fijaker Din 250 za 1—2 osobe, Din 275 za 3—4 osobe. Ili željezni- 
com do stanice »Sušak« (Fiume), gdje jutarnji i brzi vlak iz Zagreba imadu 
parobrodski spoj sa Crikvenicom, I. razr, Din 36,a IL razr. Din 18 po osobi, 





































Liječnici: Dr, Josip Marković, kr. kotarski liječnik, dr, Ivan Sobol, općinski i ravnajući 
liječnik kupališta, dr, Dragan Altman, dr, Karlo Seidl i dr. Baldo Udina, 

Novčani zavodi: Prva hrvatska štedionica, Jugoslav, banka i Hrv. seljačka zadružna banka 

Inozemci dobivaju vizum najbrže posredovanjem  Tourist-Ofice-a u Zagrebu, Jelačićev trg 
broj 6, uz taksu od Din. 10.—, Sve upute daje kretom pošte 






Lječilišno povjerenstvo u Crikvenici. 









BERSON 


Gumene pete i 
sumene peoefpiaite 





neka Vam stavi Vaš postolar na cipele, jer 
time ne ćete uštediti samo novac, već ćete 
očuvati i Vaše noge. 


D. VASIĆ, ZAGREB, ILICA 11. 


URARIDRAGULJAR 


Najveći izbor briljantnog prstenja, naušnica, naru- 
kvica, ogrlica od pravog bisera. Kompletne kasete 
srebrnog pribora za 6 i 12 osoba počam od 7-10 i 
20-30 hiljada dinara. Stari briljantni nakit prera- 
djuje i modernizira se po najnovijim uzorcima u 
vlastitoj radioni uz jeftine cijene. Popravci se pre- 
uzimaju. Veliki izbor stojećih i zidnih nihalica, švic. 
satova za gospodu i gospođe u zlatu, platini, srebru, 
niklu i ocjeli od D 135'— počam. Kupujem i zamjenju- 
jem zlato, srebro, biser, platinu uz najviše cijene. 


JEFTINE CIJENE SOLIDNA ROBA 

Svaki pretplatnik 
Ilastrovane Omladinske Biblioteke 


sudjeluje u 


Nagradnoj utakmici 


na kojoj će se onima, čiji odgovori budu 
najbolji, razdeliti o Božiću 1924. besplatno 


zabavne diečje i 
omladinske knjige 
po vlastitom izboru 
Nagrada ima 173: 
(1 od Din 1000—, 2 po Din 100'—, 20 po 
D 100—,100 po D 50— i 50 po D 20—) 
I. knjiga Ilustrovane Omladinske Biblioteke 
H. Sienkiewicz : 
Kroz pustinju i prašumu 
(U žarkoj Africi) 


izaći će do svršetka školske godine 
Skupljačima pretplate velika nagrada, 


Pobliže u književnoj objavi, koju razašalje besplatno 


Knjižara Z.i V. Vasića 
Zagreb, Akademički trg. 8. 








Gradska štedionica 


Općine sfob. i kr. sfav. građa Zagreba 


Setriniska ulica 5. ZGBTED usao Sudničke uf. 





Mlošci € 270.000.000 — 


Prima uloške na uložne knjižice i na tekući račun. Izdaje 


čekove i kreditna pisma, te obavlja isplate na temelju akre- 
ditiva na sva tu- i inozemna mjesta. Kupuje i prodaje valute 


i devize. Obavlja sve burzovne naloge savjesno i kulanino. 


Za ufoške jamči $rad Zagreb. 


»TIPOGRAFIJA« D, D. ZAGREB. 





